Martan matkassa: Koko Suomi ulkoilee - Retkihaaste 2020\nTällä hetkellä näyttää siltä että koko Suomi ulkoilee, minulta on kyselty paljon vinkkejä retkikohteista ja patikointipostaukset ovat nousseet heittämällä blogin luetuimpien postauksien kärkeen.\nVallitsevan tilanteen vuoksi moni suuntaa luontoon ja metsään ulkoilemaan, kotona vietetyn ajan vastapainoksi. Nyt kun koko Suomi ulkoilee, niin kansallispuistot ja lähipolut ruuhkautuvat ja moni miettii mihin lähtisi ulkoilemaan?\nVuoden alussa somessa liikkui paljon erilaisia haasteita, Helmet kirjahaaste oli minulle jo entuudesta tuttu, mutta sitten silmiini osui elokuva- ja retkihaaste. Retkihaasteessa on 52 retkeily aiheista kohtaa, joista löytyy aivan loistavia ideoita ja kivoja vinkkejä piristämään ulkoilua.\nItse olen vielä kuntoutumassa joulukuisesta tapaturmasta, ja haaveilen että pääsen pikimmiten retkeilemään. Haasteesta löytyy teema vuoden jokaiselle viikolle, ja nyt ollaan jo viikossa 13! En usko että ehdin saada haastetta valmiiksi tänä vuonna, pitää yrittää suunnitella retket siten, että voi ruksia mahdollisimman monta kohtaa yhden retken aikana.\nTyttäreni nimesi retkemme PicNicin sijaan VicNiciksi\nEilen meillä oli ajatuksena pakata eväät reppuun ja lähteä karkuun vilkasta rantaraittia hieman kauemmaksi, mutta ajatus siitä, että grillaamme makkaroita ruuhkaisen nuotion ympärillä sai meidät muuttamaan suunnitelmia. Laitoin kuitenkin eväät reppun ja lähdimme tähän lähelle ulkoilemaan, niin eikö silloin voida jo puhua retkeilystä kun kerran reppu on selässä?\nAurinko paistoi upeasti ja lähdimme rauhallisesti köpöttelemään rantaraittia pitkin Haukilahden suuntaan. Edellisiin päiviin verrattuna oli yllättävän vähän kävelijöitä, mutta sitäkin enemmän oli pyöräilijöitä, jotka ärsyttivät ihan vietävästi, kun he paahtoivat kapealla tiellä hurjaa vauhtia ohitse, ilman mitään varoitusta.\nJaksoin kävellä Mellstenin rannalle asti ja iloksemme rannan tuntumasta vapautui meille juuri yksi penkki, joten päätimme pitää evästauon ja ihailla upeaa merimaisemaa. Ehdimme nauttia auringosta vain pienen hetken, kunnes tummat pilvet saapuivat ja sitten alkoi sadella.\nVuoden 2020 ensimmäinen retki oli pituudeltaan noin 3,5 km ja aion kuitata sillä retkihaasteesta, jopa neljä kohtaa!\n1 Vuoden ensimmäinen retki =>Reppu selässä ja eväät mukana, selkeästi retki kyseessä\n2 Arkinen retki =>Retki tehtiin rantaraitilla, jossa käyn arkena kävelemässä\n3 Kuumaa juomaa termoskannussa retki =>Termarissa oli kahvia\n48 Retki joka kehittää tasapainoa =>Ensimmäinen pidempi kävely tapaturman jälkeen\nKiitokset jälleen mukavalle retkikaverille!\nItselläni on mielessä useita patikointireittejä, joita haluaisin päästä kokeilemaan, mutta nyt kun Uudenmaan rajat lyötiin lukkoon, niin monta kivaa kohdetta jäi rajan toiselle puolelle.\n👣 1 Vuoden ensimmäinen retki\n👍 Mellstenin ranta, Vicnic\nKuntoutuminen on kestänyt tapaturman jälkeen, joten vuoden ensimmäinen retki toteutui vasta maaliskuun lopulla.\n👣 2 Arkinen retki\nRetki tehtiin rantaraitilla, jossa käyn arkena kävelemässä\n👣 3 Kuumaa juomaa termoskannussa retki\nTermarissa oli kahvia\n4 Retki marraskuussa\n6 Retki muistomerkille\n7 Retki kansallispuistoon\n8 Retki uusille poluille\n10 Retki täysikuun aikaan\n11 Retki vetten päällä\n12 Hyvin suunniteltu retki\n13 Kiveltä kivelle retki\n👣 14 Retki jolla tutustut aluskasvillisuuteen\n👍 Meiko Kotokierros\n15 Piirrä lumeen retki\n16 Retki sumuisessa säässä\n17 Retki taskulampun valossa\n18 Lintujen tarkkailuretki\n19 Retki reippain askelin\n20 Retki rotkolle\n21 Muoviton retki\n24 Retki aamukasteessa\n25 Retki sinisen hetken aikaan\n26 Hyvät eväät metsässä retki\n27 Suojassa laavulla retki\n29 Värikäs retki\n31 Lätäkössä loiskutellen retki\n32 Retki jolla kujet poronkuseman\n33 Retki mäkisessä maastossa\n34 Retki jolla kiipesit portaita\n35 Retki laiturille\n37 Retki merkitylle polulle\n38 Liikut liukuen- retki\n39 Uutta oppien- retki\n40 Retki luonnonrauhaa kunnioittaen\n41 Heräsin luonnossa-retki\n42 Retki jolla kerrospukeudut\n43 Retki nuotion lämmössä\n44 Vihreä retki\n46 Retki jääputoukselle\n👣 48 Retki joka kehittää tasapainoa\nEnsimmäinen pidempi kävely tapaturman jälkeen\n49 Päin mäntyä retki\n51 Kestävän kehityksen mukainen retki\n52 Haaveen toteutusretki\nMinkälaisia reittejä on sinun Retkihaastelistalla?


Granberg Fred - Eduskuntavaalit 2019\n"Nostetaan työllisyysastetta! Se on paras tapa rahoittaa hyvinvointiyhteiskuntaamme. Se on paitsi taloudellisesti myös sosiaalisesti tarkoituksenmukainen tavoite. Tähän liittyen, tasokas ja nykyaikainen koulutus on omiaan nostamaan työllisyysastetta. Siihen on panostettava, siitä ei pidä leikata!"\nOlen pragmaatikko, eli realisti, jalat maassa. Vieroksun populismia, sillä ei maan asioita saada kuntoon.\nLähes 40 vuotta olen palvellut maamme korkean teknologian vientiteollisuutta. Olen matkustanut paljon sekä asunut ulkomailla elämän eri vaiheissa. Olen 4-kielinen, ruotsi (äidink), suomi, englanti, ranska + jonkun verran koulusaksaa.\nMenin mukaan politiikkaan (RKP) eläköitymisen jälkeen, istun toista kierrosta Espoon valtuustossa sekä Teknisessä lautakunnassa. Olen myös maakuntavaltuutettu sekä Kansallisoopperan hallintoneuvoston varajäsen.\nNaimisissa fil.maist Riitta Granbergin kanssa, 3 aikuista poikaa ja 6 lastenlasta.\nHarrastukset: saaristoelämä, veneily, tennis, musiikki; tottakai perhe-elämän ohella.\nNimi: Granberg Fred\nKotipaikka: Espoo, Haukilahti\nTitteli: Insinööri, eläkeläinen; kaupunginvaltuutettu\nPuhelinnumero: +358 40 8439494\nKuolutukseen on panostettava, kaikilla tasoilla. Se on hyvinvointimme perusedellytys. Opiskelun on oltava tasokasta ja nykyaikainen. Se luo pohjaa työllisyysasteen välttämättömälle nostamiselle.\nKouluihin saatava lisää kotimaisten kielten kielikylpyä, molempiin suuntiin.\nVanhustenhoidon murheet johtuvat viimekädessä alibujetoinnista. Kansa ikääntyy, tarve kasvaa. Sille on löydyttävä tarpeelliset määrärahat. Ei ole vaihtoehtoja! Koskee toki koko hoivasektoria.\nPanostamme julkisiin linjoihin, kuten oikein on. Mutta kokonaissuunnittelu on puuttunut. Pyrkikäämme tasapainoiseen ja harkittuun yhdistelmään raide-, bussi- ja kumipyöräliikennettä. Samalla olisi pidettävä myös katu- ja tieverkostoto ajan tasalla, varsinkin pääkaupunkiseudulla jonka asukasmäärä kasvaa. Kumipyöräliikennettä tullaan aina tarvitsemaan, sen kaikissa muodoissa.\nMutta ei tiemaksuja! Eivät osu maaliin, ei ekologisesti eikä liikenneteknisesti.\nPyöräily sen sijaan on lisääntynyt reippaasti. Hyvä kehitys.


Pitkäaikaista peliseuraa sekä haussa että tarjolla\nAihe: Pitkäaikaista peliseuraa sekä haussa että tarjolla Pe Helmi 26, 2010 10:23 am\nKoskapa tämä on yaoi peli, pitäähän sitä kyseenalaista actioniakin järjestää omaksi, ja tietenkin hahmojen iloksi ellette sitten tee samaa kuin minä ja ole päänsisäisessä dialogissanne koko ajan nokkapokkasilla hahmonne kanssa. Ok ok. On to topic, people. (Kestäkää kamala finglish...)\nEtsiskelen siis opettajakunnassa uutta verta edustavalle liikunnan ja terveystiedon lehtorille Jörgenille ihmiskontakteja, kronologisestikin kun uudessa jännässä ympäristössä ollaan. Vaihtoehdot ovat hyvin avoimet. Uudet skenaariot (perinteiset tutustuminen ystävyyssuhteen/parisuhteen kehittely ongelmineen) ovat kehitettävissä, kuten olemassa oleviin (vauhtia ja vaarallisia tilanteita tai vaikka kolmiodraamaa - riippuu olemassa olevasta skenaariosta) mukaan astuminenkin. Tarkoitus olisi saada alulle kumminkin jotakin... juonellisesti koukuttavaa. Siksi siis normaaleista tavoistani poiketen kun peli on näinkin ihmissuhde painotteinen uskaltaudun tarjoamaan itsellenikin uudenkarheaa hahmoa jopa deitti mielessä tyrkylle.\nAikuisten hahmojen tuominen "lasten maailmaan", kuten opettaja hahmon tuominen teinien ja nuorten aikuisten kansoittamaan kouluun on aina mielestäni vähän haaste. Vaikka toimintaa etsinkin, haluaisin sen olevan laadullisesti... pikkuisen vähemmän nuortendraama tyyppistä ja vähän semmoista aikuisempaa harmaan moraalin teitä kulkemista, grau. Semmoista mikä sopii hahmojen tyyliin. Siksi varmaan eläytymisen kannalta parasta pataa olisivat vanhemmat, täysi-ikäisyyden jo saavuttaneet oppilaat (pedobear doesn't approve ;'D), opettajakollegat ja muu koulun henkilökunta. Jörgen on anyways valmiiksi semmoisessa elämäntilanteessa että uusien ystävien hankkiminen on ihan tavallista käytöstä, mutta mikä tästä tekee mielenkiintoisen on miten ja missä ja mitkä ovat seuraukset. Ei mitään "no päivää päivää kirvesvarsia random kansalainen"-meininkiä... Vahvat visionäärit ja tiimityöskentelijät saavat ikuisen arvostukseni! o/\nKuten loihe lausuttu, tykkään siis ihan hirveästi pelata pelejä joissa olisi joku juonellien jatkumo, joten olisi kiva tavata edes hiukkasen yhtä suunnitelmallisesti luovia ja hulluja pelaajia ja hahmoja. Olen sen verran vanha roolipeli koira että taida kyllä pelitekniset temput jos toiset, mutta myös kompastelen siinä missä muutkin. Hidas/pitkä/offline peli on jo historiaan katsoen nostalginen valinta, mutta näin alkuun ja miksei pidemmän päälle vaihteen vuoksi olisi aivan äärettömän nastaa jos tykkäisit välistä pelata hieman kevyempää ja dynaamisempaa semi-literatea: vaikka sovitusti istua joskus iltaa ja vaihtaa yhden istunnon aikana sarja hieman lyhyempiä noin 100 sanan vuoroja. En tarkoita kumminkaan mitään kuvailuköyhää tähtipeliä vaan ihan asiallista kirjallisesti rikasta tekstiä mini-annoksina. Tämä sen takia että minusta hitaalla pelillä on uudessa paikassa vaikea luoda sitä tunne ja tarvesidettä, joka muodostaa loppujen lopuksi pohjan sille että pidempi peli sitten tulevaisuudessa aikanaan ei takkua ja jää kuukausiksi seisomaan, koska ko peliin ei ole koskaan sinäänsä osannut suhtautua tyydyttävänän, kursailemattomalla mielenkiinnolla ja leikkisällä luovuudella.\nHoukutuslinnuksi voin viimeiseksi pistää myös semmoista että kun minä oikein riemastun jostain originellin roolipelin tyylisestä auto-fandomista niin se tietää kausittain kivat määrät raivokasta omake hössötystä ja fan arttia ja sketsejä vakiopelikavereille. *and I looove drawing pwetty boys*\nLuulen että tämä oli tässä. Now internet cookies for everyone. Jos vähääkään tunnistat itseäni tai olet muuten vain edes vähä kiinnostunut hyppäämään kelkkaan niin vastatkaa tai lähettäkää vaikka PeeäMmää tai mitä vain. Voitte kertoa hahmoistanne omin sanoin lyhyesti (tästä tulee aina jotenkin miljoona kertaa läheisempi ja parempi kuva hahmosta kuin ulkoa tavailemalla pitkä hahmoprofiili), ideoistanne jos niitä iski tai käydä vain taputtamassa selkään että hullu te olette neitiseni. Mikään kysymys ei myöskään ikinä ole tyhmä kysymys. Puss puss ja kuulemiin!\nAihe: Vs: Pitkäaikaista peliseuraa sekä haussa että tarjolla Pe Helmi 26, 2010 11:05 am\nOlen jo jonkun aikaa ollut vähän epäaktiivinen täällä forumilla mutta tämä viestisi sai taas kiinnostumaan ja oli pakko ottaa yhteyttä : D\nEli, minua kiinnostaisi kovasti päästä pelaamaan herrasesi kanssa ja tutustuttaa ainakin molemmat henkilökunnan jäsenet häneen (biologianopettaja ja koululääkäri). Mitään isompaa suunnitelmaa en nyt tässä vaiheessa ehdi ehdotella kun pitäisi kohtapuoliin alkaa valmistautua kaupungille lähtöön mutta yksityisviestitse voidaan keskustella ja suunnitella ja kirjoitan varmaan muutenkin jotain yksityiskohtaisempia tietoja ehtiessäni.\nAihe: Vs: Pitkäaikaista peliseuraa sekä haussa että tarjolla Pe Helmi 26, 2010 11:25 am\nIhanaa! *loikkii ympäriinsä ja retuuttaa Jörgenia mukana* Vastaus, ja vielä näin nopeasti.\nSuunnittelu on puoli ruokaa... Ei kun siis hyvin suunniteltu on puoleksi tehty, joten mikään hirmuinen hoppuhan minulla tai Jörgella ei ole. Pistetään korvan taa tämä molemmat ja katsotaan, sanoi lääkäri ;D\n(Taidan muuten tunnistaa nimimerkkisi. Ainakin Greenhillissä ja Hate and be hatedissa pelasi aikoinaan saman niminen tyyppi.)\nÄlkäähän te muutkaan vähän myöhemmin tämän topicin löytänet ujostelko! Jakautuminenhan tässä pelissä oli kiellettyä, mutta tulevaisuuden varalle voi aina jättää jotain, vähän niin kuin jännättävää.\nAihe: Vs: Pitkäaikaista peliseuraa sekä haussa että tarjolla Pe Helmi 26, 2010 11:37 am\nMinun puolestani voitaisiin aloittaa pelien suunnittelu vaikka samantien mutta vastaustahtini voi tulevan viikon aikana olle vähäisempää kun olen tosiaan näillä näkymin koko hiihtolomani matkustelemassa. Mutta vaikka en peliviesteihin ehtisi vastailla niin yksityisviestein voinen kyllä kommentoida. Minulle tuli heti ensimmäisenä mieleen sellainen lähtötilanne että Aidan olisi jonkin aikaa sijaistanut terveystiedon opettajan paikkaa kun koululla ei olisi vielä ollut omaa opettajaa tms mutta tämä on vain tällainen nopea ehdotus ^^'\nJoo, pelasin tosiaan molemmissa paikoissa aikoinaan.\nAihe: Vs: Pitkäaikaista peliseuraa sekä haussa että tarjolla Pe Helmi 26, 2010 12:30 pm\n(Jes, eeppinen nimimuisti.)\nMinulle todellakin käy jos otetaan pelit alustavasti vähän kevyempinä paketteina, varsinkin kun toisella on kiireitä ja toinen vasta totuttelee koko paikkaan ja hahmoon. Hauskahan se on paukutella 600 sanan viestejä kun sitä tekstiä tulee, mutta kun sitä ei aina tule.\nHyvästä ruoasta tulee parempi mieli. Käväisin tuossa koululla syömässä ja pohdiskelin samalla skenaarioita miten saada liikunnan/ terveystiedon maikka ja kouluterveydenhoitaja tai biologian opettaja järkevästi pelaamaan yhteen. Mieleeni tulivat nämä.\n- Tuo samainen terveydenhoitajan sijaisena toimiminen. Ammatillista jutustelua mitä kursseja milläkin ryhmillä on ollut ja mitä muksut tunneilla ovat tehneet ja kuinka kilttejä olleet?\n- No opettajien tapauksessa luonnollinen kohtaamispaikka on tietenkin opettajien huone. Mustaa kahvia, aamuäreyttä ja patoutunutta kiukkua kurittomista kakaroista? ='D\n- Sitten yksi skenaario jonka kehittelin hieman pidemmälle se ajatus mielessä, jos todellakin sekä Aidanin ja Kentaron molemmat haluaa tutustuttaa Jörgeniin silleen niin kuin kollega/kaveri mielessä. Ok. Olen aina halunnut pelata kunnollisen... tulipalokohtauksen! (Shys, ei saa nauraa minulle.) Ajattelin että jos Jörgen ja Kentaro olisivat aluksi ikävästi juuttuneet hyppytunniksi tekemään ei oota tai joutuneet vaikka välitunnin valvojiksi. Pelin alussa kerkiäsi jututtaa hahmoilla niitä näitä jos juttua on tullakseen, kun Ken taisikin olla vähän ujo vai mitä? Kun se juttu ottaa luistaakseen tai ei luista alkuunkaan, alkaisi jossain vaiheessa palohälytys soimaan. Säikähdyksestä selvittyään ja tietenkin paloturvallisuutta noudattaen kaksikko lähtisi poistumisteitä pitkin sille koulun sovitulle kokouspaikalle minne nyt yleensäkin tulipalon sattuessa on sovittu kokoonnuttavat. Enemmän tai vähemmän hermostuttavalla matkallaan ulos Ken ja Jörgen kumminkin löytäisivät hälytyksen syyn, joka olisi niinkin hulppeaa kuin palava roskis tai jotain - joku hurjan kapinallinen teini nyt olisi saanut päähänpiston tumpata jo muutenkin säännöissä kielletty tupakkansa roskikseen jossa on ollut vaikka joku kellastunut ilmaisjakelusanomalehti. Ja sitten urhea kaksikomme stomppaa tai/ja tukahduttavat tulen kostuteilla käsipyyhkeillä roskiksen sammuksiin tai jotain yhtä urhoollista ja koomista. Heavens Bay superheroes, jes! The end.\n- Krhm edellisestä sitten jatkaen ='D Palava roskis ei ollut niin paha että se käytäväpätkä jolta se löytyi olisi mennyt edes remppaan. Mitä nyt maalia seinään jonka vieressä roskis oli ja seinä on kuin uusi. Sisällä tupakointiin syyllistyneet voidaan saada kiinni, tai sitten ei, ihan miten tuntuu järkevältä (onko koulussa esim valvontakameroita). No niin, kumminkin. Elämä jatkuu mutta opettajakunta päättää vähän lisävalistaa suojattejaan tupakoinnin vaaroista, jolloin koululääkäri ja terveystiedon opettaja varmasti pistettäisiin päävastuuseen jonkin sortin pidemmän erikois-tupakkavalistus tunnin suunnittelusta. (Tähän voi tietenkin aina ottaa kolmamnnenkin pelaaja, jos halukkaita ja yhteisymmärrystä löytyy.) Siinä voisi sitten... suunnitella menemään sitä tuntia, puhua henkeviä tupakasta ja loppujen lopuksi päättää peli johonkin fiksuun kohtaan, ettei se suotta veny liian ylipitkäksi.\nAihe: Vs: Pitkäaikaista peliseuraa sekä haussa että tarjolla Ke Maalis 10, 2010 1:27 pm\nEnsialkuun pahoittelut vastauksen viivästymisestä, hiihtoloma kului muuttokiireissä ja sen jälkeen sairastellessa ja nyt koulujen alkaessa pitää ainakin yrittää keskittyä edessä oleviin esitelmiin ja tehtäviin ^^''\nMutta niin, edellämainittu tulipaloskenaario kuulostaa paremmalta kuin hyvältä~ Voin jo nähdä sieluni silmin miten Kentaro menee aluksi ihan täydelliseen paniikkiin haistaessaan savun ja pelätessään mitä tehdä jne. Ja päihdevalitus, jees, Aidan onkin itseasiassa juuri sitä tyyppiä, joka varmasti sanoo ääneen jos näkee jonkun tupakoivan tai juovan alkoholia ja varmasti enemmän kuin mielellään pitäisi jonkinlaista valistusta kaikkien päihteiden vaaroista.\nMitä jos aloitettaisiin Aidanin ja Jörgenin tutustuttaminen sillä lähtökohdalla että Jörgen olisi juuri äskettäin saapunut kouluun ja Aidan olisi siihen asti sijaistanut joitakin terveystiedon tunteja kun aineelle ei ole ollut omaa varsinaista opettajaa? ^^\nAihe: Vs: Pitkäaikaista peliseuraa sekä haussa että tarjolla


Mutta mikä on potti? - Kokit ja Potit\nHome / Keittiöpuutarha / Mutta mikä on potti?\nJulkaistu 23.1.2011 7.6.2020 Päivitetty 7.6.2020\nKulunut puoli vuotta on tuonut mukanaan monen moista uutta eloa ja iloa. Olen saanut iloita uusista haasteista työelämässä ja vapaa-ajalla. Kokit ja Potit -blogin kirjoittaminen on ollut hauska harrastus ja mukava, uusi muoto riemullisille keittiö- ja pihapuuhastelu harrastuksille.\nOlen ilokseni saanut blogista sekä suullista että kirjoitettua palautetta, kannustuksia, kehuja, ihmettelyjäkin. Lämmin kiitos jokaisesta ajatuksesta! Kritiikki on jäänyt vähemmälle, vaikka sekin olisi tervetullutta. Yksi ihmetystä herättänyt asia on ollut blogin nimi: mikä ihme on potit?\nPotti on taimikasvatuksessa käytettävä, pienille kasvinaluille sopiva ruukkunen. Kuvassa olevat potit ovat kooltaan noin 4×4 cm. Itsekin potteja voisi väsäillä sanomalehdestä, jos viitseliäisyyttä riittäisi. Myös pestyt jogurtti- ja viilipurkit sopivat tarkoitukseen hyvin, kun niiden pohjaan tekee reiän tai kaksi. Joskus olen käyttänyt pitkä- ja herkkäjuuristen kasvien kasvatuksessa myös vessapaperinhylsyjä. Muoviset potit olen kokenut omaan käyttööni kaikkein sopivimmiksi ja kun ne huuhtaisee lämpimällä vedellä käytön jälkeen, voi samoja potteja käyttää vuodesta toiseen.\nYksi taimikasvatuksessa varsin kätevä kasvualusta on turvenappi, joka on helppokäyttöinen ja sekä siemen- että pistokaskasvatukseen sopiva (kuva ylinnä). Turvepuristenappi turpoaa vedessä muutamassa minuutissa käyttövalmiiksi ja siemenellekin on jo kolonen valmiina. Ainoa turvenapin haittapuoli on kosteuden nopea haihtuminen; muovikipoissa on helpompi pitää yllä itämisen kannalta tärkeää tasaista kosteutta.\nJos haluaa vielä huomennakin muistaa mitä siemeniä upotti mihinkin pottiin, kannattaa potit merkata heti ja huolella. Tänä vuonna saatoin onnistua lajikkeiden merkkaamisessa, mutta monta vuotta suhelsin kasvattaa jotain tietämättä lainkaan mitä. Pari kasvukautta sitten kehitin mielestäni hyvän ja halvan tavan merkitä törpöt. Ennen kuin edes aloitan innoissani mullan tai turpeen kanssa hihhuloinnin, kirjoitan listan kylvettävistä lajikkeista. Jokaiselle lajikkeelle merkitsen myös numeron. Numerot kirjoitan myös pieniin kertakäyttölusikoihin vedenkestävällä tussilla ja vasta sitten avaan turvepussin (jos aloitan pussin avaamisella, en malta kuitenkaan kirjoittaa listaa saati numeroita). Laitan siemenet kosteaan turpeeseen ja tökkään heti oikean lusikan oikeaan pottiin. Ensimmäisenä listalla oli munakoison ja chilin siemenet. Muiden kanssa yritän malttaa vielä tovin.\nTulkoon kasvukaudesta onnekas ja satoisa!\nTomaatin kasvatus – siemenestä sadoksi\nTomaatin kasvatus – siementen kylvö\nLottopotteja odotellessa 😉\nKeväisin on vähän ruuhkaa taimipottien kanssa, mutta syksyisin lottopotit mahtuis hyvin pöydille. Täytyy soittaa viralliselle valvojalle.\nTusla, kädet multaan vaan niin kaamos kaatuu helpommin.\nMinä olisin kysynyt tuota potti-asiaa sitten kun oltaisiin tavattu. 🙂 Mutta tulipahan jo tässä vaiheessa selväksi.\n(Minulle tulee potti-sanasta mieleen lähinnä Loton tuplajättipotti.)\nAi niin, tuo kirvaton kesähän olikin jo tilattu! 🙂\nSitä odotellessa voi siis kylvää chiliä ja munakoisoa niin paljon kuin sielu sietää…\nKyllä se kuume alkaa nousta täälläkin. Ostin juuri tuollaisen puutarhurin muistikirjan Suomalaisen alelaarista.\nTämä on tämän tammikuisen tarhauksen ongelma 🙁 Maaliskuusta alkaen nappeja on melkeinpä kaikissa puutarhatarvikkeita myyvissä paikoissa. Kaakkurinkulman jättirautakauppa on usein eka, joka laittaa tarvikkeet myyntiin. Viime viikolla kyllä sielläkään ei ollu vielä mitään kevättuulia.\nMinulla oli jäänyt puoli pussia nappeja viime vuodelta (vahinko, viisaudesta ei siis voi puhua).\nJos näen nappeja jossain niin laitan heti viestiä tulemaan!\nHei! Mistä sinä niitä turvenappeja olet hommannut? Kävimme tänään etsimässä tarvikkeitä noille iskän synttärilahjaksi saamille chilin siemenille mutta niissä paikoissa joissa kävimme myytiin vain ei oota/ei ole vielä tulleet. Oletko siis ollut kaukaa viisas ja hankkinut jo syksyllä..\nMinäkin luulin, että potti sanan monikkomuoto olisi ihan tuttu juttu. Ja monelle toki onkin. Samalle asialle saattaa tietysti olla joku toinenkin nimi.\nMunakoiso on minulle uusi kasvatushaaste. Kirvojen kanssahan meillä ei ole huolta, kun me jo aiemmin sovittiin, että ensi kesä on kirvaton kesä 😉\nInnostuin kokeilemaan munakoisoa Ullan esimerkistä.\nNo pottihan on ihan selvä juttu. 🙂\nTuo sun lusikkasysteemi on aikasta hyvä. Mulla on ollut hiukan samaa ilmiötä havaittavissa. Mitäs kummaa tässä purkissa kasvaakaan?\nOletko onnistunut munakoison kanssa aiemmin? Mulla on takana 2 kokeilua, hyvin heikoin tuloksin… Kirvoja ihan riivatusti, kukkivat kyllä mutta siihen se sitten jäikin.\nOnnea puolivuotiaalle blogille myös!


Kirja-arvio: Aamunkoiton torni :: Sarah J. Maas - Keskiyön kyyhkynen\nKirja-arvio :: Aamunkoiton torni\nHankin Aamunkoiton tornin omakseni heti sen ilmestyttyä. Kului kuukausia ja kirja odotti yhä avaamattomana yöpöydälläni. En tiennyt miksi en saanut aloitettua lukemista, kunnes lopulta tajusin syyn. Pelkäsin kirjaa. Pelkäsin, että ensimmäistä kertaa koskaan Sarah J. Maas tuottaisi tarinallaan minulle pettymyksen. Tiesin kirjan kertovan Chaolista ja olin huolissani siitä, että se ei tyydyttäisi tarinanhimoani. Viimein keräsin rohkeuteni ja raotin kansia varovasti. Ja jälleen kerran huomasin lumoutuvani ja ahmivani sivuja kuin nälkäkuoleman partaalla. Pelkoni tarinan suhteen oli aiherton ja kiinnyin niin uusiin kuin vanhoihinkin hahmoihin kirjan varrella. Aamunkoiton torni ei aivan yltänyt Taistelun myrskyjen rinnalle palkintokorokkeella, mutta se ei haitannut. Kiinnostava juoni ja yllättävät paljastukset saivat minut kaipaamaan lisää, enkä malta odottaa päätöstä sarjalle. Tämän kirjan myötä muistin, miksi rakastan lukemista ja erityisesti J. Maasin tarinoita.


Onni On Onnea: maaliskuuta 2011\nViime viikolla meille toimitettiin puhallusvilla, joten villoituspuuhat on sisäkaton osalta nyt hoidettu.Talon pohjan lämmittäminen on käynnissä edelleen; sunnuntaina Teemu kaivoi koekuopan ja maa on sulanut hyvin, mutta vielä on vähän kohmetta reilun metrin syvyydessä, joten edelleen lämmitys jatkuu. Sulamista tehostetaan nyt tämä viikkoa kastelemalla reilusti pohjaa joka toinen päivä. Sisätilojen lämmitessä olemme jatkaneet julkisivujen panelointia ja ikkunoiden ja ovien pielet sekä kaikki nurkat on nyt paneloitu ja muutamat rikkinäiset panelit vaihdettu ehjiin. Ikkunapeltejäkin on soviteltu paikalleen. Vielä panelointia odottavat talon päädyt ja yläraunat. Vähän hiljaista on eteneminen, mutta näissä vaiheissa ei kannatakaan pitää hoppua. Kunhan se maa jo sulaisi. Naapurin Janne kyllä epäili, että Teemu kaivaa kerralla Kiinaan asti, kun niin syvälle täytyy tarkistaa. :)\nPaneleita paikallaan. Kun vertaa näihin kuviin, niin kyllä nuo paneelit vaikuttavat jo ulkonäköön.\nYläosat vielä odottavat paneleitaan.\nLauantaina lunta tuli taivaan täydeltä, mutta sunnuntaina panelointi-ilma oli kyllä mitä parhain. Seinän vieressä oli auringon paistaessa niin lämmin, että teki mieli heittää pipo ja rukkaset jo pois. Ensi keväänä siinä on terassilla varmasti hyvä ottaa vähän väriä pintaan. Ja aamulla alkaa viidenkin aikaan olemaan valoisaa. Tuntuuko kevät aina yhtä mahtavalta vai tekeekö rankka talvi keväästä entistä ihanemman vuodenajan?\nKevättä löytyy myös maljakosta, sillä reilu viikko sitten maljakkoon ottamani koivunoksat ovat jo suurilla hiirenkorvilla. Basilikan ja persiljan siemenetkin on jo kylvetty ja odottavat itämistä ruukuissaan. Vielä kun niitä muistaisi ahkerasti kastella... Pikkuhiljaa pitäisi aloittaa myös kukkien esikasvatus. Paljon valkoista ja lilaa ja vaaleanpunaista tai pinkkiä olisi toiveissa saada kukkapenkkeihin. Onko antaa siemenpussiostoslistalle lisättäväksi ideoita tästä värimaailmasta?\nNopeasti koivuun ilmestyivät jo lehdet sisällä. Eikö se tarkoita, että kevät on ihan kynnyksellä?\nPakko on hehkuttaa näitä keväisiä kelejä. Sunnuntainakin aurinko paistoi koko päivän ja oli ihanan lämmin. Energiataso on noususuhdanteinen ja asiat rakennuksella edistyvät. Eilen illalla mittari näytti sisällä 32 astetta lämmintä ja koekuoppa todisti, että pohja on todella hyvin sulanut. Ajatelkaas muuten, että lämpötilaeroa on ollut kuutisen kymmentä asetetta muutaman viikon sisällä.\nTalvilomaviikkokin lähenee ja kovasti olisi matkakuumetta. Tänä keväänä päädyimme muutaman päivän visiittiin Tallinnassa, sillä vapaapäivinä olisi työlistaa rakennuksen puitteissa lyhennettävissä. Ja mukava siellä on lomalla puuhailla, kun on aikaa ja kevät! Viime viikonloppua pidensimme aloittamalla vapaalla perjantailla ja kävimme Kvikillä Tampereella ja samalla kiersimme Ikeaa ja Bauhausia ja Ideaparkia. Keittiön ruokapöytä on päätetty uuteen kotiin hommata uusi, sillä vanha pirttikalusto on liian pieni eikä kovin näyttäväkään. Pitkään olimme suunnitelleet rakentavamme pöydän itse, sillä mielessä oli sellainen rustiikkisen näköinen iso pöytä. Vaan kun kuljimme Kruunukalusteen ohi Ideaparkissa, huomasimme ihanan korkeakiiltoisen valkoisen pöydän, joka oli pakko saada. Joten nyt muuttopäiväämme odottaa jo tuo pöytä kalusteliikkeen varastossa. Mieluisat tuolit pitää vielä metsästää. Pitäähän niitä hankintoja pikkuhiljaa alkaa tekemään.\nPuhelimella nappasin muutaman kuvan meidän uutukaisesta pöydästä. Ensi keväänä siinä on iso kimppu ihania tulppaaneja.\nIsot valkoiset ruukut ovat myös hankintalistalla, sillä haluaisin muutaman kookkaamman huonekasvi-istutuksen uuteen kotiin. Yksi tuttuakin tutumpi isohko palmuvehka meiltä jo löytyy, mutta senkin ruukku vaatii kyllä päivityksen. Bauhausissa oli juuri sellaiset, jotka minulla on ollut mielessä ja mielestäni ne olivat vielä edullisetkin. Vielä ne jäivät kaupan hyllylle, mutta kyllä lomalla taidan ne poiketa sieltä hakemaan. Tampereella Kukkaikkunan ikkunassa on ollut tuollaiset ruukut jo pidempään, mutta hinta taisi olla kahdeksan kertainen Bauhausin ruukkuihin nähden. Kivoja ideoita Kukkaikkunan ikkunat kuitenkin tarjoavat.\nMuutama viikko sitten sunnuntaina tein tilauksen Stockmannin verkkokaupasta ja paketti saapui jo samaisen viikon keskiviikkona piristämään kylmää peiton alla vietettyä sairaspäivää. Uusien vaatteiden lisäksi tilasin tulevaan keittiöömme uusia pienkodinkoneita. Kompakteja kooltaan ja aika söpön värisiäkin ovat nämä Kenwoodin kMixit. Hieman piti Teemua ylipuhua, mutta lopulta hänenkin mielestään nuo kodinkoneet ovat ainakin näin keväällä piristävän väriset. Muuten kun sisustus tulee olemaan valkoisen ja mustan sekä näiden väliin osuvien sävyjen kyllästämä, pitää vähän saada varsinaisia värejäkin mukaan. Ja toki nykyisetkin säilytetään vaaleanpunaisähkyn varalta kaapissa odottamassa vuoroaan.\nSunnuntaina leikkasin tavarankuljetuksissa vähän siipeensä saaneesta pihakoivustamme katkenneet oksat pois ja ilokseni ei noiden muutaman oksan katoamista edes huomaa. Puutarhan hoidonkin olen siis aloittanut. :) Ja ajatella, että ylipäätään on omia puita! Viherhuoneen lasiovet ja pääoven kannoimme suojaan kevään kosteudelta ja kyllä kevät näkyykin jo pihassa, sillä lumikinokset ovat pinenetyneet ja räystäiltä tiputtelee vettä.\nTällä viikolla torstaina meille tulee puhallusvilla tasaisille sisäkatoille ja lattiavaluvalmisteluita aletaan tekemään viikon puolen välin jälkeen. Samalla kuulemma aloitetaan ulkoseinien paneloinnit ja ikkunapellejäkin voisi pikkuhiljaa asentaa paikoilleen. Kevätpuuhia siis rakennuksella riittää!\nEilen illalla tuntui ihan mahtavalta astua sisälle taloon, sillä lämpöasteita oli seinien sisäpuolella 22 astetta!\nklo 6.27 3 kommenttia:


Sebastian Korman - säveltäjä, taiteilija ja runoilija. - FAQ\nOnko töitäsi mahdollista lisensoida?\nKyllä, kaikkia töitäni on mahdollista lisensoida. Ota minuun yhteyttä sähköpostilla: kormansebastian@gmail.com.\nMistä voin hankkia teoksiasi?\nVoit hankkia niitä suoraan verkkokaupastani tästä.\nVoinko jakaa teostesi digitaalisia versioita verkossa?\nKyllä, voit jakaa teosteni digitaalisia versioita verkossa, jos lisäät teoksen yhteyteen nimeni ja linkin kotisivuilleni: www.sebastiankorman.fi tai www.sebastiankorman.art. Mutta et voi käyttää mitään teostani missään painetussa julkaisussa ilman lupaani. Jos haluat lupani, niin ota yhteyttä minuun sähköpostilla.\nUSEIN KYSYTYT KYSYMYKSET KOSKIEN TAIDEPRINTTEJÄNI\nOnko rajoituksia mihin päin maailmaa voit toimittaa taideprinttejäsi?\nEi ole. Toimitan taideprinttejäni kaikkiin maihin minne vain lähettiyritykset kuljettavat niitä.\nKuinka lähetät taideprinttisi?\nKaikki taideprinttini ovat pakattu kovaan postitusputkeen, joka suojaa hyvin teostasi. Suosittelen myös, että annat postitusputken sellaisenaan suoraan valitsemaasi kehystysliikkeeseen. Tällä tavalla vältät itse vahingoittamasta teosta missään vaiheessa.\nKäytän taideprinttieni lähettämiseen vain tunnettuja lähettiyrityksiä. Näet lisätietoa näistä kun olet viimeistelemässä ostostasi verkkokaupassani ja olet kohdassa ”Toimitustapa”. Kaikki taideprinttini ovat rahtivakuutettuja teoksen täydestä arvosta.\nKuinka kauan taideprintin lähettämiseen menee?\nTaideprinttini lähetetään onnistuneesta maksusuorituksesta tyypillisesti 5-10 työpäivän sisällä. Toimitusaika tämän jälkeen riippuu minkä lähettiyrityksen olen valinnut toimittamaan tilauksesi ja missä päin maailmaa olet. Pidän sinua ajan tasalla arvioidusta toimitusajasta sähköpostitse, kun saan sen tiedon itselleni valitulta lähettiyritykseltä.\nSe riippuu minnepäin maailmaa taideprintti toimitetaan.\nToimituskulut näet aina ostoksen viimeistelyvaiheessa.\nMitkä maksutavat hyväksytään verkkokaupassani?\nVoit maksaa verkkokaupassani seuraavilla luottokorteilla: VISA, MASTERCARD, AMERICAN EXPRESS. Jos haluat saada laskun sähköpostilla, niin ota minuun yhteyttä tästä.\nMikä on "Limited Edition Fine Art" ja "Open Edition" -taideprintti?\n”Limited Edition” -taideprintti on käytännössä rajoitettu painos taideteoksesta. Kyseistä printtiä painetaan vain rajattu määrä. Painomäärät vaihtelevat teoskohtaisesti printtikoon mukaan, jotka voit tarkistaa teosten omilta sivuilta verkkokaupassani. Mitä suurempi taideprintin koko on, sitä vähemmän siitä painetaan kopioita. Kun painomäärä on saavutettu sitä ei enää paineta.\nTällä prosessilla varmistan henkilökohtaisesti, että jokainen printti on laadultaan paras mahdollinen ja kestää todella hyvin aikaa. Samalla myös jokaisen printin arvo säilyy ja kasvaa, kun painomäärä on tullut täyteen, eikä sitä ole enää saatavissa. Saat jokaisen teoksen yhteydessä myös aitoustodistuksen allekirjoituksellani, josta löytyy mm. kyseisen taideprintin perustiedot. Siksi "Limited Edition" -taideprinttini sopivat myös taiteen keräilijöille.\n"Open Edition" -taideprintteissä painosmäärää ei ole rajoitettu ja tästä syystä niiden hankintahinta on luonnollisesti edullisempi verrattuna "Limited Edition" -taideprintteihin. Teknisesti ja laadullisesti painoprosessi on kuitenkin täsmälleen sama kaikissa taideprinteissäni.\nPääsääntöisesti kaikki teokseni ovat "Limited Edition Fine Art" -taideprinttejä muutamia poikkeuksia lukuunottamatta. Tämän voit tarkistaa helposti teoskohtaisesti verkkokaupassani.\nMinkälaiselle materiaalille ja tekniikalla teoksesi painetaan?\nKaikki taideprinttini painetaan vain parhaimmille "Fine Art" -papereille. Koska teokseni ovat hyvin erityyppisiä, niin käytän aina kuhunkin taideprinttiini siihen parhaiten sopivaa paperia ja musteita, jotka täyttävät vaativimmatkin kriteerit. Lisäksi otan myös huomioon lopullisen sijoituspaikan työlleni ja asiakkaan toiveet, jotka vaikuttavat myös paperin valintaan. Tässä joitakin malleja musteista ja papereista, joille töitäni painetaan.\nMusteet: Epson Ultrachrome HD ja HDX\nTulostuspaperit: Museo®, Hahnemühle® and Epson®\nPääsääntöisesti käytän Hahnemühle Photo Rag® Baryta 315 g/m² (100% Cotton, white, high-gloss finish) Fine Art -paperia. Se tuottaa loistavan tulostusjäljen uskomattomalla värien ja yksityiskohtien erottelulla sekä täydellisellä kontrastilla. Lisätietoa kyseisestä Fine Art -paperista löydät tästä.\nTaideprinttini ovat saatavissa myös erilaisille korkealaatuisille materiaaleille erikoistilauksena. Ota minuun yhteyttä sähköpostilla, niin kerron mielelläni lisää eri mahdollisuuksista.\nTaideprintin kestävyys? Kuinka kauan värit säilyvät?\nTaideprintin värien, kuten kaikkien valokuvien ja taideteosten, säilyvyys riippuu todella monesta seikasta, jotka pitää ottaa huomioon. Siihen vaikuttavia asioita ovat: paperi, muste, tila, jossa taideprintti on esillä ja sen valaistusolosuhteet, ilman kosteus, mahdolliset epäpuhtaudet jne.\nMikään taideteos tai yleensäkään painettu teos ei kestä suoraa auringonvaloa pitkään ilman värien haalistumista, joten tilan valaistusolosuhteilla on tärkeä paikka teoksen kestävyyttä ajatellen. Kaikkia taideteoksia on järkevää suojata UV-säteiltä ja tästä syystä suosittelen UV-suojattua lasia tai akryylia suojaamaan taideprinttiäni. Kysy lisää kehystämöpalveluita tarjoavasta yrityksestä.\nTaideprinttini painetaan käyttäen parhaimpia ja kestävimpiä musteita, joiden värien säilyvyyden osalta voidaan puhua jopa 108 vuodesta tai yli 200 vuodesta mustavalkokuvien suhteen. Myös paperien laatu vaikuttaa värien kestävyyteen ja käytänkin vain parhaimpia "Fine Art" -papereita taideprinteissäni. Voit lukea lisää tästä:\nEntäpä "Open Edition" -taideprintin kestävyys? Kuinka kauan värit säilyvät?\nTeknisesti ja laadullisesti painoprosessi on täsmälleen sama kaikissa taideprinteissäni. Joten "Open Edition" -taideprinttien värien kestävyys on sama kuin "Limited Edition" -teoksissa. Kaikki taideprintit on syytä suojata UV-säteiltä esim. akryylilla tms. Kysy lisää kehystämöpalveluita tarjoavasta yrityksestä.\nVoinko nähdä itseäni kiinnostavan teoksen seinälläni ennen ostopäätöksen tekoa?\nKyllä, sinulla on mahdollisuus nähdä kyseinen teos omassa tilassasi digitaalisesti: Ota valokuva paikasta, johon suunnittelet teoksen sijoittamista. Lähetä kuva minulle sähköpostilla ja ilmoita samalla teokseni nimi, josta olet kiinnostunut. Saat sovitulla aikataululla mallikuvan siitä, miltä teos näyttäisi oikeassa ympäristössä.\nEntä jos olen kiinnostunut kahdesta eri teoksesta, mutta en ole varma kumpi sopisi paremmin tilaani?\nSama käytäntö kuin yhdenkin teoksen kohdalla. Lähetä valokuva tilastasi minulle sähköpostilla ilmoita teosten nimet, joista olet kiinnostunut. Saat sovitulla aikataululla mallikuvat siitä, miltä teokset näyttäisivät oikeassa ympäristössä.\nTämä voi luonnollisesti helpottaa päätöksen tekoa. Tällä varmistetaan myös se, että valittu teos on todellakin oikea valinta ja sopii varmasti siihen tilaan ja tunnelmaan toivomallasi tavalla. Lue lisää kustomointipalveluistani ja tilaustöistäni tästä.\nJos haluaisin saada teoksen valmiiksi kehystettynä ja toimitettuna ripustusvalmiina kotiini, niin saanko sinulta teosten kehystyspalvelua?\nEi, ikävä kyllä. Lähetän taideprinttini pakattuna kovaan postitusputkeen, joka suojaa hyvin teostasi. Suosittelen, että annat postitusputken sellaisenaan suoraan valitsemaasi kehystysliikkeeseen. Tällä tavalla vältät vahingoittamasta teosta missään vaiheessa.\nOnko taideprintti hankintana kannattava investointi?\nKuten kaiken taiteen hankinnassa teoksen esteettiset arvot ovat varmasti se suurin arvo, joka painaa vaakakupissa pohdittaessa investointipäätöksen tekemistä. Jokaisen ”Limited Edition” - taideprinttini arvo säilyy ja kasvaa, kun painomäärä on tullut täyteen, eikä sitä ole enää saatavissa mistään.\nVoinko palauttaa taideprinttini, jos jostain syystä se ei sovi sittenkään tilaani?\nHaluan ehdottomasti, että hankkimasi teos miellyttää sinua kaikilla tunnetasoilla. Jos kuitenkaan näin ei ole, voit palauttaa teokseni seuraavan kolmenkymmenen päivän sisällä vastaanottopäivästä alkaen. Palautan sinulle teoksen hankintahinnan ilman postituskuluja. Teos pitää palauttaa vahingoittumana alkuperäisessä postitusputkessa. Lue tarkemmin taideprinttieni myynti- ja toimitusehdoista verkkakaupassani tästä.\nMuistathan kuitenkin, että sinulla on mahdollisuus nähdä kyseinen teos digitaalisesti omassa tilassasi ennen ostopäätöksen tekemistä: Ota valokuva paikasta, johon suunnittelet teoksen sijoittamista. Lähetä kuva minulle sähköpostilla ja ilmoita samalla teokseni nimi, josta olet kiinnostunut. Saat sovitulla aikataululla mallikuvan siitä, miltä teos näyttäisi oikeassa ympäristössä. Tällä varmistetaan myös se, että valittu teos on todellakin oikea valinta ja sopii varmasti siihen tilaan ja tunnelmaan toivomallasi tavalla.\nErikseen omana, uniikkina tilaustyönä tehdyssä teoksessa ei ole palautusoikeutta.\nKuinka palautan teoksen?\nTeoksen palauttaminen on helppoa. Säilytä alkuperäisen lähetyksen postitusputki ja pakkaa taideprinttini uudestaan siihen. Ota sitten minuun yhteyttä: kormansebastian@gmail.com, niin annan tarkemmat ohjeet taideprinttini palauttamiseen. Vahingoittuneilla teoksilla ei ole palautusoikeutta paitsi jos se on tapahtunut matkan aikana kuljetusyrityksen toimesta.\nMitä minun pitää tehdä, jos teos on vahingoittunut matkalla?\nKaikki taideprinttini ovat pakattu kovaan postitusputkeen, joka suojaa hyvin teostasi. Vahingoittuneet taideprintit ovat todella harvinaisia tästä syystä. Jos kuitenkin näin on päässyt tapahtumaan, niin ota minuun yhteyttä sähköpostilla 24 tunnin sisällä teoksen vastaanottamisesta.\nSäilytä postitusputki, kaikki paketointimateriaalit ja ota muutamia valokuvia vahingoittuneesta postitusputkesta/teoksesta. Tarvitsen niitä lähettiyritykselle reklamaatiota varten.


Vaihtoaitio.net - katso viestiketjua - Tippuuko TPS divariin?\nkatso viestiketjua - Tippuuko TPS divariin?\n./ucp.php?mode=register&sid=bf1e3ba5bf0d9ec7846f56acd26b028b Unohdin salasanani\nTippuuko TPS divariin?\nKirjoittaja Ilya » 01.10.2008 16:28\nPistäis ainakin turkulaiset kiekkovaikuttajat ajattelemaan kantapään kautta asioita. Selväähän on et se asema mikä TPS:llä oli 90-luvulla on kyllä menetetty täysin. Yleisöä käy 11.000 katsojan hallissa alle 6000, joskus jopa alle 5000. Pelaajisto täysin köykänen muutamaa lupaavaa junioria ja nimimiestä lukuunottamatta. Turku on muutenkin kai nykyään enempi futiskaupunki.\nVeikkaan et jos joutuvat pudotustaisteluun Sporttia tai KooKoota vastaan, niin noutaja tulee. Senverran hengetön on Turun entinen kiekkoylpeys nykyään.\nRe: Tippuuko TPS divariin?\nKirjoittaja Afinogenov » 01.10.2008 16:32\nLoistava ketjun avaus. Eiköhän kaikille ole itsestään selvää, että TPS on ensikaudella divarissa.\nKirjoittaja Unknown » 01.10.2008 16:34\nNo ei vaan. Kyllähän tuo aika hengettömältä on viime aikoina näyttänyt. En kuitenkaan usko tuollaiseen romahtamiseen. Kyllä TPS:n taso sen verran on edellä Sportia ja KooKoota yms. joukkueita. Kausi on vasta alussa ja minulla on kova luotto parempiin otteisiin. Tietenkin se on mahdollista, mutta mielestäni joukkueen pitäisi vaipua kunnon alakuloisuuteen, että tuollaista tapahtuisi.\nJotenkin on semmonen kutina persiissä, että tänään TPS taistelee No sen näkee sitten, toivotaan toivotaan.\nJa TPS ei ole tällä kaudella liigan viimeinen We will rise!\nE: Afino ehti kertoa totuuden ennemmin\nKirjoittaja Dev » 01.10.2008 16:40\nEi tipu. TPS:n materiaali on liigan tasolle ihan kelvollinen tällä hetkellä ja jos Hannu Virta saisi siitä vain kaiken irti, niin TPS rupeaisi tekemään nousua kohti keskikastia, sijoille 7-8 olisi esimerkiksi erittäin hyvät mahdollisuudet materiaalin puolesta. Mestiksestä ei löydy minun mielestä yhtään joukkuetta, joka voisi haastaa TPS:ää tai edes Ässiä karsinnassa.\nKirjoittaja HijoDelViento » 01.10.2008 17:01\nJaahas, täällä lähdetään tällaiselle semi-provokatiiviselle ketjunavauslinjalle...\nMutta asiaan. TPS voi tippua jos\n- Ulkomaalaisvahvistukset osoittautuvat turhakkeiksi, ja\n- Avainpelaajia loukkaantu eikä heitä saada korvattua, ja\n- Kaikki maalivahdit alkavat imuroimaan urakalla, ja\n- Virta ei saa mitään eloa joukkueeseen eikä seurajohdolla riitä virtaa valmentajanvaihtoon, ja\n- Mestiksen voittajajoukkue pääsee huippuvireeseen karsinnoissa\nSen verran monta asiaa tuossa on joiden pitäisi jollakin tietyllä tavalla mennä, että melko epätodennäköiseltä tuntuisi TPS:n putoaminen. Arvioisin että liigakarsintaan joutuessaankin TPS:n mahdollisuus pudota on jotakin luokkaa 10%.\nTietysti olisi mielenkiintoista jos TPS joutuisi karsintaan, niin voisi sitten kuulla sen jälkeen Juhani Tammisen kuittailut turkulaisille: "Se että KooKoo, joka hävisi meille yhden ottelun Mestiksen välieräsarjassa hävisi liigakarsinnan 4-1, eikä siis 4-0, osoitta selkeästi sen että kehitystä on tapahtunut ja tällä hetkellä Vaasan Sport on kiistatta yksi valtakunnan kärkijoukkueista."\nKirjoittaja kuningas26 » 01.10.2008 17:07\nHijoDelViento kirjoitti: Tietysti olisi mielenkiintoista jos TPS joutuisi karsintaan, niin voisi sitten kuulla sen jälkeen Juhani Tammisen kuittailut turkulaisille: "Se että KooKoo, joka hävisi meille yhden ottelun Mestiksen välieräsarjassa hävisi liigakarsinnan 4-1, eikä siis 4-0, osoitta selkeästi sen että kehitystä on tapahtunut ja tällä hetkellä Vaasan Sport on kiistatta yksi valtakunnan kärkijoukkueista."\nOnko H.Virralla muuten joku suojatyöpaikka, vai onko liipaisimella? Tiedän jo hyvän korvaajan. Audin keula kohti Turkua!\nKirjoittaja Legenda » 01.10.2008 19:14\nSiis ei jumalauta. Tä oli jo pohjanoteeraus.. Montako ketjua meinaa nimim. Ilya avata vielä eri paikkoihin? Vittu kaudesta pelattu lähestulkoon 8 matsia ja jo ollaan pudottamassa TPS'ää divariin. Jep jep.. Kyst Fittan, på svenska.\nKirjoittaja HijoDelViento » 08.10.2008 11:13\nTäytyy kyllä sanoa että Turussa on tällä hetkellä aika järkyttynyt tunnelma tuon eilisen Tappara-pelin jälkeen. Näinä muutamina vuosina mitä täällä olen asunut, en tällaista ole aikaisemmin kokenut. Edes miljoonatappiosta kertoneet tilinpäätösten julkaisut, tai kevään 2007 sääliplayoff-romahdus Pelicansia vastaan eivät ole kuohuttaneet tällä tavalla.\nTotta tietysti on että tilanne on nyt ainutlaatuinen vuosikymmeniin. Aikaisemmin TPS:n joukkue on ollut sen verran kova ettei putoaminen liigasta ole ollut kuin teoreettisesti mahdollista. Tai sitten liiga on ollut suljettu jolloin putoaminen ei ole ollut mahdollista edes teoreettisesti. Vaikkakin TPS:n putoaminen on erittäin erittäin epätodennäköistä, ollaan nyt kuitenkin oikeasti ensimmäistä kertaa tilanteessa että se kuitenkin on mahdollista muutenkin kuin teoriassa.\nTietysti fanien reagoiminen asioihin on ollut aikamoista liioittelua. Jopa ylidramatisointia. Mutta se on nimenomaan fanien tehtävä. Kärjistää asioita ja sitä kautta viestittää seurajohdolle että asiat on oikeasti otettava vakavasti. Seurajohdon on pidettävä tietty maltti toiminnassaan, mutta fant saavat, ja heidän pitääkin, suhtautua asioihin hieman yliampuvasti.\nJa edelleenkän en usko siihen että TPS putoiaisi liigasta yhtään mihinkään. Kunhan vain seurajohto, ja myös pelaajat, ottavat tilanteen riittävän vakavasti. Ja siinä se tärkein pointti onkin. Suomalainen palloilu tuntee useita tapauksia joissa heikon alkukauden jälkeen on seurassa otettu asenne: "No, tämä kausi on menetetty kärkisijojen osalta. Eipä enää loppukausi kiinnosta." Ja sitten onkin lähdetty asenteella divariin.\nNoniin... Aikamoista kärjistelyä ja yliampumista tämä minunkin kirjoitukseni on ollut, myönnän sen. Mutta mielenkiinnolla odottelen nyt TPS:n johdon ja valmennuksen seuraavia siirtoja. Ja ennenkaikkea sitä että jotakin tapahtuu. Joko jäällä tai sen ulkopuolella.\nKirjoittaja Ilya » 08.10.2008 16:16\nTPS-huuma on nykyään täysin mennyttä. Turusta on tullut enempi futiskaupunki. Pahinta TPS:lle on jos TuTo alkaa saamaan turkkulaisten suosion.\nPahimmassa tapauksessa TPS tippunee divariin hävtityään Vaasan Sportille kevään SM-karsinnosisa. Vaasassa lienee hokihuumaa, samoin Kouvolassa.\nKirjoittaja kuningas26 » 08.10.2008 16:21\nIlya kirjoitti: Vaasassa lienee hokihuumaa, samoin Kouvolassa.\nEi ainakaan katsojalukujen perusteella. Vaasassa olisi lupa odottaa suurempia yleisömääriä, joten jossain ollaan menty pieleen kun 3000 ei ole vielä mennyt rikki. Tosin tätä on selitelty osin sillä, että jokainen kotipeli on pelattu perjantaina, jolloin muutkin aktiviteetit syövät katsojakuntaa.\nKouvolassa ei valitettavasti ole kiinnostusta jääkiekkoa kohtaan. Ainakaan ennemmin kuin KooKoo on SM-liigassa.\nKirjoittaja Ilya » 08.10.2008 16:23\nKyllä se kiinnostus kasvaa kun liiga on auennut. Mahtaa olla Kouvolassa kumiseva ja tyhjä tunnelmaku halli on 6000 hengen kokonen ja matseissa ollu 1500 katsojaa.\nKirjoittaja HijoDelViento » 19.04.2010 23:34\nPakko nostaa nyt tämä ketju ylös, koska tämä ei todellakaan ole ikivanha ketju, mutta Suikkasen aikaa vanhempi.\nEli aika huimasti on TPS kyllä noussut sen jälkeen kun siellä vihdoin ja viimein uskallettiin luopua siitä paikallispatriotismista, ja palkata valmentaja joka ei ole asunut koko ikäänsä Turussa. Puolitoista vuotta, ja tie vie liigan selkeältä jumbotilalta loppuotteluihin. Jos Virta olsi jatkanut vaikka viime kauden loppuun asti, voisi Suikkanen nyt olla se jumala joka nosti TPS:n takaisin liigaan.\nKirjoittaja ShaneDoan » 20.04.2010 08:19\nHijoDelViento kirjoitti: Pakko nostaa nyt tämä ketju ylös, koska tämä ei todellakaan ole ikivanha ketju, mutta Suikkasen aikaa vanhempi.\nKyllähän täs on aikalail monttu auki itelläkin. Suikkanen lienee tänhetken huippukoutsi ja sitten TPS on onnistunu mm.ulkomaalaisvärväyksissä. Philal ja Sweatt on loistopelaajia.\nJos ois TPS-fani niin tätä pitäis jonain todella todella ihmeellisenä mutku on vähän noita TPS-vihoja niin ehkä hiukan vituttaakin. Jokatapauksessa rispektiä pitää antaa et ovat nousseet suosta!\nKirjoittaja Rocket » 10.06.2010 09:40\nTää juttu olisi kyllä jo aika paha turkulaiselle yleisölle. Ei, kyllä TPS vielä ainakin tällä kaudella liigassa pysyy. Materiaali on ihan kelpo liigatasolle ja muutenkin. En kyllä usko tällaiseen hommaan, mutta saattaisi olla mukavaa nähdä ensikauden jälkeen joku uusi seura liigassa, ihan mielenkiintoista. En vaan voi uskoa, että TPS tippuu divariin, mutta ei ole todellakaan taistelemassa mestaruudesta. Mut kyllä matsku riittä liigatasolle, eikä Sport, KooKoo tai mikään muu Mestis-seura TPS:ää vielä voita.\nMutta jos materiaali heikkenee tästä vielä lisää, tilanne alkaa olla jo huolestuttava. Katsotaan, miten nyt tää pelaajaruletti lähtee Tepsillä pyörimään.\nKirjoittaja Tepsi » 10.06.2010 20:14\nRocket kirjoitti: Tää juttu olisi kyllä jo aika paha turkulaiselle yleisölle. Ei, kyllä TPS vielä ainakin tällä kaudella liigassa pysyy. Materiaali on ihan kelpo liigatasolle ja muutenkin. En kyllä usko tällaiseen hommaan, mutta saattaisi olla mukavaa nähdä ensikauden jälkeen joku uusi seura liigassa, ihan mielenkiintoista. Mut kyllä matsku riittä liigatasolle, eikä Sport, KooKoo tai mikään muu Mestis-seura TPS:ää vielä voita.\nMä en ainakaan halua mitään muutoksia SM-liigaan joukkueiden osalta. No vielä vähemmän TPS:n kustannuksella, mutta en haluaisi edes inhokki-kärppien tippuvan mestikseen vaikka se olisi TuTo joka nousisi tilalle, Koivisto sentään oli voittamassa meille mestaruutta . Olis se noloa kun entinen joukkue alemmasta sarjasta tiputtais, ja vaikka Petri pelaisi missä niin se olisi täysi katastrofi. Mutta se olis vaan tosi turhauttavaa kun joku joukkue SM-liigasta tippuis, mulla kestäis ensin puol vuotta muistaa että tää joukkue ei enää pelaa Sm-liigassa, ja vähintään toiset puol vuotta menis sopeutua asiaan ei-niin-mieluisan-joukkueen kohdallakin.\nNo TPS:n joukkue ei ehkä ensi kaudella tule olemaan yhtä kova kuin kuluneella kaudella, valmentajakaan ei ole samaa tasoa, mutta niin kauan kuin Engren ei meitä hylkää niin uskon kyllä että hyvä sijoitus on ihan mahdollinen. Niinhän sitä jotkut sanovat, että yksi pelaaja ei pysty tekemään ihmeitä koko joukkueelle, mutta Atte on kyllä ihan pirun kova. 10 kk sitten olin 90% varma että säälipleijjaritkin jäävät haaveeksi, ensi kauteen lähden kyllä huomattavasti luottavaisemmin mielin nyt kun tiedän että joukkueesta löytyy maalivahti joka todella osaa pelata. Ei maalivahti yksin niitä pelejä voita, mutta on kuitenkin ehdottomasti joukkueen tärkeimpiä pelaajia. Ensi kaudella ei kyllä ole mitään syytä olla huolissaan liigapaikasta kunhan Atte vain jatkaa ja vältyy pahemmilta loukkaantumisilta.


Cadillac Seville STS | sivu 29 | Overdrive.fi\n-92 Eldorado sai ajokiellon kun tänään katsatuksessa meni jarruputki poikki jostain takapoikkipalkin tienoilta.\nEi tuossa omassa korjaamokirjassa kerrota minkä paksuista putkea ja millä nipoilla noi putket on, osaako kukaan auttaa?\nOnko jarrujen ilmauksessa jotain jippoja kun tuossa ABS?\n-98 sts:ään tein jarruletkun,mutta en kyllä muista paksuutta ja nippoja.Ilmaus meni ihan normaalilla tavalla.\nNiin sieltä varmaan löytyy vielä lisää hiukan hapanta röörii kun tutkii,itse täs oon\nvaihtanu no tänään noin 13 metrii huonoo röörii cädiin.\nKandii kattoo niitten muovilärpäkkeiden alta ne yllärit.\nOisko tietoa putken paksuudesta/nipoista?\nOta irti ja mittaa ja kauppaan.\nOnkos tuolla putken paksuudella muuten edes niin väliä?\nViimeksi kun 89 Chrysleriin takajarrujen putkia vaihdoin, niin vanhat nipat irti ja niiden kanssa Euroautoihin keskittyneeseen varaosakauppaan. Toki putkien mitat piti olla tiedossa, siellä leipoivat kohtuukululla uudet nipat kiinni sopivaan mittaan katkaistuihin kupariseosputkiin - vai mitä ne ny nykyään on. Koon varmistamiseksi voi sen vanhan ja uuden nipan pyörittää samaan narttuun kiinni ennen putkien tekoa.\nkupariseosputkiin - vai mitä ne ny nykyään on.\nKuparinikkeliä oon ite enää kelpuuttanu. Helppo tehä päät, taivutella, eikä enää ruostu.\nGary Grand, cdv70, palontie ja 1 muu tykkäävät tästä.\nOngelmana on -92 sevillen mittaristo, pariinkin otteeseen käytetty korjuulla mutta ei piru ala toimimaan. Toimii hetken sitten menee täysin mykäksi, puhallin toimii vain täysillä eikä toimi mikään muukaan ei nopeusmittari saatikka kierroslukumittari... Nyt jos jollain hyviä ideaa missä mahtaa vika piillä tai jos jollain olisi oikeasti ehjää mittaristoa olisol kiinnostunut..\nItsellä 92 Eldoradon mittaristo teki samaa, ebaystä hommasin käytetyn, hintaa taisi olla 130€.\nNo pitää alkaa katselemaan mittaristoa jostain, kiitti vinkistä.\nSitten lisää typeriä kysymyksiä, käykö esim -95 eldoradon mittaristo -92 sevilleen, ainakin ne näyttävät samanlaisilta. Onko niissä jotain eroaivaisuuksia????\nEi ole typerä kysymys,mut minun tietojen mukaa niin tohon sun eldoon sopii mittaristot\nainakin sevillestä ja eldoraadosta vuosilta 92-93.\nNiukkaa on tarjonta.\nItsellä temppuili -99 Sevillessä mittaristo, puhallin ja jotain muutakin sähkölaitetta. Epäilyksen alla oli se Body Control tms. lodju. Vika kuitenkin poistui kun pistin auton yön yli virrattomaksi.\nToimiiko -97 devillen kake suoraan jos patterin vaihtaa,vai pitääkö sitä ohjelmoida jotenkin?\nEi valitettavasti toiminut mulla , ollu pitkäänkin virrattomana ja silti sama taistelu jatkuu\n-97 Devillen kaken patterin vaihto ei tuottanut mitään ongelmia, eli ei tarvinnut mitään ohjelmointia.\nTossa kun tuli tallissa käytyä caddyn alla niin löytyi melko massiivinen öölivuoto,näyttäis öljynpainen kello vuotavan sieltä sähköpuolen päästä,ja näyttää olevan aika mukavan ahtaassa paikassa,etummaisen moottorin kumityynyn yläpuolella,saakohan tuota tuolta ees näperreltyä irti muuten kuin ottaa sen koneen kannakkeen irti,tää siis -98 mallinen.Samalla tuli fiksattua speed limit 145km/h ilmoitus kun tässä ei ole alkuperäiset takaiskarit ja herjaa tuollaisella ilmoituksella,eli leikkasin alkuperäisistä iskareista sen sähkösensorin irti ja kytkin piuhoihin niin nyt poistui tuo ilmoitus.\nTimo K., 16.3.2019


Värikäs Elämäni: Boozt.com / SALE\nAnonyymi 13.8.2016 18.41\nMutta eihän sitä tiedä vaikka se Ralph Laurenin mekko menis päälle kun oot niin kovasti laihtunut nyt!!\nEnpä usko että menee kun tajusin ettei tuo ole se pluskokoinen RL: :)\nAnonyymi 13.8.2016 19.04\nEi,ei mene Ralph Laurenin mekko kokoa 46 Pipsalla koska tuon mekon kangas ei veny.\nPipSa / Piia Viena - Värikäs Elämäni 13.8.2016 20.42\nJuu, tuskinpa vaan koska ei ole sitä pluskoko malliston vaatetta. :)\nanne 13.8.2016 19.58\nSignaturen paidoissa on yleensä yli puolet akryylia. Itse en akryylisekoitevaatteita osta, nyppiintyvät ja menettävät kuosinsa niin äkkiä. Hyvä neule laadukkaasta materiaalista kestää kauniina pitkään. Tänään kun oli viileää minulla oli päälläni vuonna 2006 ostettu kotimainen merinovillainen neuletakki, kymmenen vuotta siis ollut käytössä ja kun väri ja malli miellyttää edelleen ja on edelleen nukkaantumaton ja siisti vaate, niin mikäpä sen parempi. Kerran vuosia sitten ostin yhden Signaturen paidan ja meni aivan tavallisessa käytössä äkkiä huonoksi. Tämä vain noin kommenttina materiaaliin, toki itse päätät mitä ostat ja millaisia materiaaleja suosit. Nythän noissa on tosiaan tuo alennus mutta tuon linkittämäsi Signaturen paidan normaalihinta olisi kyllä hirveän kallis tuotteesta, jossa on yli puolet akryylia.\nMinusta vaatteen materiaali, ekologisuus ja käyttöikä ovat tärkeitä asioita sen lisäksi, että vaate on kaunis ja miellyttää silmää.\nPipSa / Piia Viena - Värikäs Elämäni 13.8.2016 20.43\nNo pitää katsoa mimmonen on testissä. :) Ja kyllähän tuossa puolet oli akryylia ja puolet puuvillaa mut jossain olin lukevinani että se ei olisi kovin huono vaihtoehto kun se puuvilla siinä jotenkin tasoitti tai jotain. :)\nanne 13.8.2016 21.04\nAnonyymi 13.8.2016 20.02\nKivoja lenkkareita! Mukavaa, että lenkkarit ovat nyt niin muodikkaita ja siistejä, että mekonkin kanssa sopivat. Mä kuljin kesällä pitempää kävelyä vaativissa tilanteissa valkoisissa Niken tossuissa asussa kuin asussa. Ja niinpä näyttivät muutkin kulkevan.\nMutta tommoset mustat pitäis kyllä hommata!\nHaluaisin kiittää sua Pipsa taannoin vinkkaamastasi Lindexin raitamekosta! (Kiitos)\nKävin tänään sitä sovittamassa ja toteamassa, että eipä se ollutkaan makkarankuori vaan ihan suht istuvan väljästi myötäilevä. Olen kokoa 48/50, pituus 167 cm ja vartalon malli kuin Pipsalla;) Minulle oli hyvä mekko kokoa L.\nKotoa löytyivät tummanharmaa takapuolen alle yltävä neuletakki, harmaa huivi ja viininpunaiset maiharit.\nOlen nyt oikein tyytyväinen tähän alkusyksyn asuuni.\nPipSa / Piia Viena - Värikäs Elämäni 13.8.2016 20.44\nJoo, mä kans tykkään et lenkkarit on muodikkaita vaikka se ei silleen ole syy miksi ostaa. Mie vaan tartten mustat tennarit ja yritin katsoa vähän tommosta nahkasta et jos kestäis paremmin. :)\nNo ole hyvä vain, kiva että tykkäsit siitä mekosta ja toimi sulla oikein hyvin. :)\nAnonyymi 13.8.2016 20.31\nDesigualin (g:llä, ei q:lla) xxl käsittääkseni vastaa kokoa 44.\nPipSa / Piia Viena - Värikäs Elämäni 13.8.2016 20.46\nNo samaa olen itsekin kuullut ja epäillytkin mutta kyllä se varmaan pitää sovittaa et miten toimii. :)\nAnonyymi 13.8.2016 21.26\nDesigualin koot on todella pieniä verrattuna moniin muihin vaatteisiin.\nPipSa / Piia Viena - Värikäs Elämäni 13.8.2016 22.43\nNäin oon kans kuullu mut oon kuullu myös et jotkut niistä ois isompiakin. Mene ja tiedä kun en ole koskaan viel sovittanut. Katellut kyl mut en sovittanu. :)\nAnonyymi 14.8.2016 6.56\nEsim. tuon linkkaamasi mekon kokotiedoissa 60% asiakkaista on arvioinut sen olevan pientä kokoa.\n@ Affe 13.8.2016 22.22\nSaako taas sanoa, että älä osta? Sanon silti. 😊 Kattelin noita tennareita, että ovat aika miehekkään oloisia, jos/kun käytät paljon mekkoja myös eli ostaisin mekkoihinkin sopivat Adidaksen tai Niken kevyemmät ja sirommat lenkkarit. Samalla ne menee pyöräilyyn ja kävelyyn yms monikäyttöiset. 👟\nPipSa / Piia Viena - Värikäs Elämäni 13.8.2016 22.41\nAi ja mä kun katsoin et nuo menis mekkojenkin kans. :D Mut ei tuolta löytynyt Adidasta tai Nikea.\n@ Affe 13.8.2016 22.25\nJa noista kevyistä lenkkareista esimerkiksi Adidaksen Los Angeles on tosi kiva.\nPiti kurkata googlesta mut ei nuo oikeen oo mun makuuni. Nätit mut ei semmoset mitä haen. :)\nAnonyymi 14.8.2016 6.55\nIhmettelit tuolla, miksi se ehdotti koon 46 mekkoa, kun laitoit hakuun 2xl ja 3xl. Mutta kyllä tosi monen merkin normimallistoissa (ei plus) 46 on jo xxl ellei jopa xxxl. Itseäkin se välillä harmittaa, kun on tottunut esim. jostain Lindexistä siihen, että xl on 46/48. Desigualin ja Esprit'n isoimmat koot on tehty sellaiselle pikkasen pyöreämmälle ihmiselle, ei lihavalle.\nAnonyymi 14.8.2016 10.37\nTämä! Itse miellän kyllä tosiaan sen XXL:n noin 46 kokoiseksi :) ja näin on monella muulla eri vaatemerkilläkin. Poikkeuksena tosiaan tuo Lindex ja joskus Kappahl, siellä mielestäni isoja vaatteita kokoon nähden.\nIlonaK 14.8.2016 10.04\nPipsa, tässä on toinen hölmöjalkainen ...\nVinkki: Iltapäivällä / illalla laske tassusi A4-arkille ja pistä siippa piirtämään jalan ääriviivat. Mittaa jalkaterän pituus varpaista kantaan. Useimmissa nettimyynneissä, jos ei kaikissa, löytyy kenkämerkin kohdalta kokotaulukko, josta voit katsoa kengän koon, kun tiedät jalkaterän senttimitan.\nMittaan kannattaa lisätä se puoli - yksi senttiä riippuen kengän käyttötarkoituksesta, joskus jopa 1,5 senttiä.\nTerveisiä isokenkäiseltä !\nAnonyymi 15.8.2016 8.33\nNoin voi toki tehdä, mutta noudattavatko kengänvalmistajat sitä, onkin jo eri juttu. Olenkin aina harmitellut kengän kokojen merkitsemistä nykyisellä systeemillä. Olisi paljon parempi, jos koko ilmoitettaisiin senteissä. Ja tosiaan pysyttäisi sitten niissä senteissä! Koko 38 kun voi olla eri valmistajilla "suunnilleen mitä vaan" :(\nAnonyymi 14.8.2016 11.00\nVoihan niitä mekkoja ostella syksyyn ja talveenkin :) itse en ole yhtään housu-ihminen, niin pidän mekkoja sukkisten kanssa kylmemmällä. En tietenkään kesämekkoja, vaan paksumpia ja hihallisia yms. :)\nViime talvetkin ovat olleet tosi leutoja!\nOsta vain rauhassa niitä mekkoja vuodenaikaan sopien! Älä välitä mitä muut sanoo :D\nAnonyymi 14.8.2016 11.10\nMulla on Desigualin mekko kokoa xl ja paita kokoa xxl. Molemmat ovat just sopivan kokoisia. Olen 160cm/75kg. Omistan myös Desigualin käsilaukun. Laatu vaihtelee mielestäni suuresti. Käsilaukku on kestänyt hyvin, samoin jämäkämmästä kankaasta tehty mekko. Sen sijaan trikoopaitoja on lentänyt jo pari roskiin kun ovat nyppääntyneet, reikiintyneet, menettäneet värinsä ja muotonsa muutamassa pesussa. Eivät olleet hintansa arvoiset.\nAnonyymi 14.8.2016 11.31\nOta tuo Signature pullover 4 xxl jos sitä saa (50-54) ja corallin värisenä. Se saisi olla ihana iso pusero johon olisi kiva kääriytyä kun palelee ja väri (oranssi tai mikälie coral) kuin sinua varten tehty. Älä osta pientä tahi edes sopivaa, vaan iso.\nAnonyymi 14.8.2016 11.37\nTämä sopisi myös mustiin kivoihin housuihisi, sitten värikäs laukku ja kengät piristämään. Toi puseron kuviointi on sulle myös sopivan "värikäs" :)


Jonas Liimatta ylijohtajaksi | Forum24\nJonas Liimatta on työskennellyt Pohjois-Pohjanmaan Ely-keskuksessa vuodesta 2014.\nJonas Liimatta ylijohtajaksi\nJonas Liimatta on nimitetty Pohjois-Pohjanmaan Ely-keskuksen ylijohtajan tehtävään vuoden 2019 loppuun saakka. Ely-keskuksen ympäristö ja luonnonvarat -vastuualueen johtaja Jonas Liimatta on toiminut Pohjois-Pohjanmaan Ely-keskuksen eläkkeelle jääneen ylijohtajan sijaisena keväästä 2018 lähtien. Hän jatkaa edelleen myös ympäristö- ja luonnonvarat -vastuualueen johtajana. Nimityksen teki työ- ja elinkeinoministeriön esityksestä valtioneuvosto.\nHän on aikaisemmin työskennellyt muun muassa Arizona Chemical Oy:n tehtaanjohtajana Oulussa sekä Neste Oil Oyj:ssä useissa johto- ja esimiestehtävissä.


Vyöhyketerapiaa suositellaan muun muassa stressin oireiden lievittämiseen. Toimittajamme testasi hoidon ja huomasi purkautuvansa asioista, jotka oli jo unohtanut. Mitä muuta hoito aiheutti?\nHelsingin Lapinlahdenkadulla kivijalkaliikkeen edessä palaa lyhty. Soitan Arleenan ovikelloa. Tähän terapiaan ei nimittäin kävellä kuin kauppahalliin. Jännittää. Olen tottuneempi kuuntelemaan muita kuin puhumaan itsestäni.\nLeena Jäntti antaa psykologista vyöhyketerapiaa eli elämänkaariterapiaa, joka on niin sanottu täydentävä hoitomuoto.\n– Tässä hoidetaan kehoa kokonaisvaltaisesti, mutta sen lisäksi otetaan mukaan elämänkaari ja sen aikana tapahtuneet voimakkaat tunnekokemukset, niiden heijastumat ja vaikutukset nykypäivään sekä fyysinen perimä ja tunneperimä, hän alustaa.\nEnsimmäinen muistoni - en muista!\nIstun tuolille, nyt mennään. Mietin, millainen on elämänkaareni . Se on vaikeaa. Kaari kattaa kaiken, mitä olen tähän mennessä tehnyt ja tuntenut sekä mielessä että kehossa. Leena kirjoittaa tietojani lomakkeeseen. Olen uuden alussa.\n– Mikä on ensimmäinen muistosi? Kuka sinua hoiti vauvana?\nApua, en tiedä! Mieleen tulee yksi ainoa muisto: piilouduin hoitopaikassa nojatuolin taakse, ettei minun tarvitsisi syödä kaurapuuroa. Kaurapuuroa opin rakastamaan vasta 40 vuotta myöhemmin.\n– Mikä on ollut vaikein asia, minkä olet elämässäsi kohdannut? Mitä elämässäsi tapahtui, kun olit 28–35-vuotias?\nPuhkean puhumaan. Löydän elämästäni onnistumisia ja pettymyksiä, huomaan yhtäläisyyksiä. Ymmärrän unohtaneeni paljon elämästäni, myös hyviä asioita. Puhun yhtä soittoa kaksi tuntia. Pöydällä on pino nenäliinoja, tartun yhteen ja niiskutan.\nPutoan rentoon tilaan\nLopuksi Leena tekee lyhyen hoidon, joka vastaa hierontaa tai akupunktiota . Käyn selälleni hoitopedille, peiton alle. Leena ottaa niskasta kiinni ja asettaa pääni kohdalleen, siltä se tuntuu. Hän puhuu rauhallisella äänellä. Putoan hyvin rentoon tilaan. Tunnen, kuinka Leena etsii pisteet kulmakarvojen välistä, käy läpi korvalehdet.\n"Saan kaksi nuppineulanpään kokoista magneettia ranteisiin ja kolme pienempää molempiin korviini."\nNe vähentävät stressiä ja lievittävät selkäsärkyä, Leena kertoo.\nVyöhyketerapiassa tärkeimmät käsiteltävät kehon kohdat ovat korvalehdet, kädet ja jalkaterät. Korvalehtien pisteiden kautta tavoitetaan koko keho. Käsien kautta hoidetaan rintakehää ja jalkojen kautta lantion aluetta, aineenvaihduntaa ja hormonitoimintaa.\nHoitoni on kokonaisuus, joka vaatii muutamia käyntikertoja. Minun on siis palattava vähintäänkin kertaamaan tämän ensimmäisen hoidon opit.\nJälkeenpäin huomaan ajattelevani hoitoa ja sen nostamia tuntemuksia usein. Mietin, mistä jatkuva selkäsärkyni johtuu. Kehon tunnemuistista?\nKun tulen Leena Jäntin hoitoon toisen kerran, pääsen ensimmäiseksi käymään läpi näitä tunteitani.\nKerron levollisuudesta ja päänsäryistä.\n– Päänsärky ei ole tavaton oire, kun keho alkaa puhdistua ja tunnekehossa tapahtuu liikahduksia, Leena Jäntti sanoo.\nToisen käyntikerran keskustelun aiheet ovat historia, vanhemmat ja isovanhemmat. Opin, että olemme perimän ja eletyn elämän summa. Kaikki jo koettu vaikuttaa meihin edelleen.\nPalaan terapiaan vielä kolmannenkin kerran. En muista, koska mieli olisi ollut näin kepeä.\nUskotko vyöhyketerapian voimaan? Onko sinulla kokemuksia tai kommentteja aiheesta? Osallistu keskusteluun alla.


se_honka - Palautteet ja oma kuvaus - Huuto.net\nHUOM! En lähetä viestiä kohteen sulkeutumisen jälkeen vaan vakioviestistä ilmenee kaikki olennainen. En myöskään lähetä viestiä toimituksesta paitsi, jos on postipaketti, niin siitä lähetyskoodi. Toimituspäivä on siis samakuin palautteen antopäiväni.\nMyynnissä olevat kohteet (142) →\n5 079 pistettä\n8 681 positiivista 55 neutraalia 6 negatiivista\nJep kysyin maksuaikaa, odotin vastausta kaksi viikkoa ei kuulunut. Käsitin asian, ettei kauppa onnistu, ostin uudesta paikasta, vastasin kun maksua viikkojen jälkeen kyseltiin kyllä heti! Kehotin pitämään yhteysttä vastaisuudessa, sitä on kaupankäynti.\nOstaja: hkettunen (91)\nse_honka: Pyysi kaksi viikkoa maksuaikaa. Kun maksua ei yli kahden viikon jälkeen kuulunut, tiedustelin, aikooko hän lunastaa huutonsa. Taas kului pari viikkoa, kun seuraavan kerran kysyin lunastuksesta. Tuli vastaus, että hän oli löytänyt vastaavat lasit muualta.\nse_honka: Annoin käyttäjälle negatiivisen lunastamattomasta huudosta. Hän on huutanut minulta useita muitakin kohteita lunastamatta huutoja ja käyttämällä kahta eri tunnusta. Olen ilmoittanut tunnukset ylläpidolle ja odotan toimenpiteitä.\nkirjan piti olla erittäin hyväkuntoinen, näin myyjä sitä kauniisti kehui. ja pah sanon minä. ties kuinka monta sivua olivat repeytyneet todella rumasti pitkälle yli puolen välin sivua ja niitä oli yritetty korjailla epäonnistuneesti teipillä... tästä hiem\nse_honka: Valitettavasti en tarkistanut kaikkia sivuja. Olen hyvittänyt kirjasta osan.\nHätäilee maksun kanssa, vaikka ei ole lähettänyt edes tilitietojaan minulle. Laitan nyt tämän negatiivisen vain sen takia että hän huomaisi yritykseni maksaa. Ei vastaa viesteihin.\nse_honka: Olen laittanut kaksi kertaa tilitietoni. Ensimmäisestä kerrasta viestistäni oli kulunut puolitoista viikkoa, kun lähetin uudestaan tietoni. Kun maksua eikä viestiä kuulunut annoin negatiivisen, josta sain sitten tämän kostopalautteen.\nKirjan kovat kannet olivat kärsineet postissa lähettäjän liian kevytmielisestä paketoinnista. Kehotan jatkossa harkitsemaan lähetystapaa paremmin. Kiitos silti nopeasta toimituksesta.\nOstaja: ansaari (102)\nse_honka: Valitettavasti kirjaa ei voinut pakata kuin kirjeeseen tai postimaksu olisi ollut 1,70 sijasta 7,10. On tosi harvinaista, että posti rikkoo kovat kannet. Kansipaperi ennemminkin rikkoutuu.\nilmoituksessa lukee,ettei kirjoja ole koskaan luettu.nämä ovat ainakin ilman kansipapereita,selästä kellastuneet sekä osa sidoksista ovat löystyneet.hain nimenomaan lukemattomia priimoja kappaleita näillä en tee mitään.aika heikko esitys,mutta nopea toimi\nOstaja: razzle (2 238)\nse_honka: Kyllä tiedän, mitä myin. Kirjat olivat lähes 30 vuotta vanhat ja todella lukemattomat. Tähän sarjaan ei ole koskaan kuuluneetkaan kansipapereita. Kirjat ovat korkeintaan kärsineet kahdesta muutostamme, mutta luettu niitä ei ole koskaan.


5 toimialaa, jotka ovat digitaalisen vallankumouksen kynnyksellä 2016\nAki Kortesniemi | Liiketoimintakonsultti17. kesäkuuta 2016\nDigitalisaatio ei ole vain muotisana ilman sisältöä. Digian Aki Kortesniemi listaa viisi alaa, joilla tapahtuu paljon tänä vuonna. Kuuluuko oma alasi tähän joukkoon ja miten olet valmistautunut muutokseen?\nDigitalisaatio on muokannut kaikkia toimialoja jo parikymmentä vuotta, mutta viime aikoina päätelaitteiden ja nopean mobiiliteknologian mahdollistamat innovatiiviset palvelut ja sisällöt ovat kiihdyttäneet kehitystä. Eikä se tästä tule hidastumaan. Erityisesti näillä viidellä toimialalla digitalisaation aiheuttama muutos kiihtyy tänäkin vuonna.\nJulkisten palvelujen digitalisointi on hallinnon yksi keskeinen kärkihanke vuonna 2016, joka kuvastaa digitalisaation potentiaalia tuottavuusloikan saavuttamisessa lähitulevaisuudessa. Hanke on myös hieno osoitus ajattelusta, jossa kansalaiset asetetaan keskiöön ja julkisen sektorin toimintamallit ajatellaan uudelleen.\nSamalla kun Kansallisen palveluarkkitehtuurin (Kapa) kehittämisohjelma rakentaa digitalisoinnin infrastruktuuria, on vihdoin myös Suomessa julkisen sektorin digital first -ajattelu askeleen lähempänä.\nVuonna 2016 lainsäädäntö tulee aidosti tukemaan tehtävää digitalisaatiotyötä, ja todellisia tuottavuushyötyjä tuovat hankkeet liikahtavat kunnolla eteenpäin. Julkishallinnon digitalisoinnin mahdollisuuksia kuvastaa esimerkiksi se, että suurimmat yksittäiset viranomaiset lähettävät vuodessa yli 10 miljoonaa kirjettä - kansalaisen näkökulmasta usein hankalista prosesseista puhumattakaan.\nLataa uusi oppaamme julkishallinnon digitalisoijalle kuvakkeesta, joka löytyy kirjoituksen lopusta.\nICT on toimialana nuori, mutta teknologisen murroksen avustamana sen kehitys alkuajoista on ollut jatkuvasti kiihtyvää. Jos vielä 1960-80 luvuilla ICT-toimialan kehitystä ohjasivat yleisesti muut toimialat (erityisesti laiteteollisuus ja automaatioratkaisut), niin nyt ICT on keskeisin draiveri muiden toimialojen kehittymisessä.\nICT:n rooli itsenäisenä toimialana ei ole enää entisellään, ansaintamallit muuttuvat ja koko toimiala jatkaa palveluistumista. Kehitys jatkuu vauhdikkaasti myös tänä vuonna, ja ICT jatkaa sulautumistaan kaikkialle meitä ympäröivään maailmaan mahdollistamalla yhä uudenlaisia toimintatapoja.\nSe, kuka hallitsee dataa, hallitsee kauppaa, sanotaan. En tiedä oliko tämä esimerkiksi Amazon.comin johtoajatus silloin alussa, mutta selvästikin lähes vainoharhainen kuluttajadataan panostaminen on luonut perustan nykypäivän menestyville retailereille.\nJos vielä taannoin haluttiin häätää kuluttajat kivijalasta verkkoon, niin päinvastainen suunta vahvistuu edelleen vuonna 2016. Kivijalkakaupoista aletaan tehdä yhä enemmän showroomeja. Elämykselliseen ostamiseen tullaan myös Suomessa panostamaan yhdistämällä digitaalista kuluttajadataa myymäläasiointiin. Tämä johtaa myös perinteisen myymälämainonnan ja asiakaspalvelun muuttumiseen mobiilimajakoiden, analytiikan ja erilaisten videopintojen tukemana.\nKaiken internetistä tai asioiden internetistä toimialasta riippuen (Internet of Things) puhutaan neljäntenä teollisena vallankumouksena - tuotantokoneiden käyttöönoton, massatuotannon ja elektroniikan jälkeen. IoT:ia on tehty tavalla tai toisella jo vuosikymmenet. Esimerkiksi Rolls-Royce laajensi jo vuosikymmeniä sitten ansaintamalliaan moottoreiden myymisestä suoriteperusteiseen vuokraamiseen - kerättävää dataa hyödyntämällä.\nKuten kaikki isot muutokset, ne eivät tapahdu lineaarisesti vaan enemmän kiihtyvällä käyrällä, kun kriittinen massa on saavutettu. Vaikka kaiken internetin kuluttajasovelluksista (esimerkiksi älykäs koti, älykäs terveydenhuolto) puhutaan paljon, teollisuudelle tämä on jo nyt todellinen muutostekijä, joka mahdollistaa uudenlaisen liiketoiminnan. Esimerkiksi McKinseyn raportin mukaan (6/2015) teollisissa ympäristöissä on tällä hetkellä suurin potentiaali arvon luomiseen IoT:llä.\nKaiken internetillä ei teollisuudessakaan luoda uusia liiketoimintamalleja tai palveluja ilman analytiikkaa. Erilaista mittari- ja anturidataa kerätään jo nyt valtavia määriä ja tästä vain muutamaa prosenttia hyödynnetään liiketoiminnassa.\nDigitaalisessa murroksessa pärjääminen edellyttää vuonna 2016 media-alan toimijoilta yhä enemmän investointikykyä ja suurempia panostuksia digitaalisten palvelujen ja sisältöjen kehittämiseen. Varsinkin kun digimaailmassa vastassa on jo nyt Google, Facebook ja kumppanit.\nKilpailukykyä haetaan toisaalta panostamalla digi-startupeihin, mutta myös hakemalla tehokkuutta median perinteisestä arvoketjusta (sisällöntuotanto, paino, jakelu). Skaalaetujen hakeminen perinteisessä toiminnassa johtaa fuusioihin ja yhteistyön tiivistämiseen nykyisten kumppanien kanssa.\nMedian kuluttajien näkökulmasta perinteinen journalismi ja markkinointiviestintä jatkavat yhdistymistään ja sekoittumistaan, mutta tarjoaa toisaalta toimialalle uusia tapoja tehdä liiketoimintaa.\nPienillä viilauksilla ei pärjää\nVielä muutama vuosi sitten saatettiin miettiä, että onko nyt kyseessä digitalisaation aiheuttama toimialan murros vai lähinnä vain nykyiseen organisaatiorakenteeseen ja palvelumalliin liittyvä muutospaine, josta selvitään “pienellä viilauksella”. Viimeistään nyt kaikilla toimialoilla on selvää, että jatkossa pärjätään vain ajattelemalla koko liiketoiminta ja rakenteet uudelleen asiakkaan näkökulmasta.\nLue oppaastamme, miten rakennetaan hyvä digitaalinen julkinen palvelu:\nkauppa julkinen sektori digitalisaatio\nNäin käännät digitalisaation ja markkinoilla tapahtuvan muutoksen liiketoimintasi voitoksi


Koma — Tekniikan Maailma\nBut Life Is!\nAjoneuvovero 6120erkkiä/v bensa-autolla!\ntouranin dsg on tietysti mainio mutta täytyy sanoa että 40ke maksavasta autossa odottaisi hiukan enemmän hinnnan näkyvän myös itse autossa! voi sitä nitinän ja natinan määrää tuossa klonkswagenissa... ja kun nyt saa ton 177hv verson samaan rahaan ni…\n10 metrin turvavälihän onkin ihan liikaa aina tuonne 120 km/h nopeuteen asti - kyllä tuohon rakoon pitää kolme autoa sopia! Ainakin talvella.\nenpä jaksa lukea kaikkia viestejä, mutta oman kokemuksen kautta volvoilijat ova ottaneet turhan todesta sen vanhan vasen-oikea -vitsin, volvoilijoita on kahta tyyppiä, joko ne: a. ajaa persiissä kiinni vaikka molemmat motarin kaistat on täynnä ja a…\nMÄ ajan aina 150:ä (vähintään) motarilla ja säästäisin hirveesti ajoaikaa ellette te TUMPELOT ajelisi sitä 110:ä vasemmalla kaistalla kun viiden kilometrin päässä näkyy rekka, joten minun on sitten ajettava 180:ä jotta saisin taas menettämäni ajan k…\nGM:llä joku suomalainen töissä, kun eivät älyä valehdella normikulutuksiaan reippaitten saksalaistoveriensa lailla. Mutta ainakin tämä alla oleva obelixi on ensimmäinen auto minkä käytännön kulutus on omassa ajossa ollut ilmoitettua yhdistettyä pien…\nhttp://www.ultimatevw.com/keskustelu/?cmd=aihe&id=3145&sivu=84#46758 ja nuo 85 sivua takaisinpäin...m.o.t. ja maailma pelastuu!\nuusi farkku focus\nsama se oli jo ekassa mondeossa! mutta kukas se nyt käskee tommosen ostamaan?\ntoim.huom: VOISI ALKAA, ei tule kuitenkaan alkamaan, ooppeli on mahkunsa käyttänyt jo ajat sitten loppuun.\nunohtui vielä: Skoda Auto <-> Ostoa Kadu !!!!!\nhttp://www.charleem.co.uk/skoda.jpg sopii tämän keskustelun päätteeksi aivan mainiosti!!\nLainaus:01.07.2005 klo 14:47 Tapio Taula kirjoitti PARAHIN ENGINEERI! Kokemuksesta puhun tuossa vaihtoauton viemisessä liikkeeseen. Kyllä minäkin yritin myydä suoraan autoani yli 6 kk eikä kukaan tullut edes katsomaan vaikka oli 5 maksullista ja …\noikein on aikuisilla miehillä paljon asiaa sydämellään! hyvähän se on, ettei muita puutteita ole!\nYhdyn TÄYSIN kahteen edelliseen kirjoitukseen sanankuvallisesti! Kepin vispaus on h****n hommaa!!!! Mutta kait ne manuaalimannet keittävät pannukahvia ja pesevät pyykkinsäkin käsin?\nomassa autossa kyllä pelaa tollainen irtomallin navi aika mukavasti, nuo kännykkähörhöt vois kyllä unohtaa mokomien postimerkkinäyttönavigaattoriensa kehumisen - ja vielä kun tuo äänentoistokin on sieltä p...n ja nollan väliltä - niin.... no eiän si…\nruma, kuolevan merkin viimeinen hätähuuto.\nLainaus:03.08.2005 klo 12:38 irreproducible kirjoitti Jos Toyotan muovit ja ajotuntuma eivät kiinnosta, kannattanee tutustua Ford Focus C-maxiin ja VW Golf Plussaan. Molemmista oli testit AutoBildissä 11/2005 ja arviot olivat OK. Hinnaltaan autot …\nkävinpä juuri tommosen ajamassa. hieman levottoman tuntuinen moottoritiellä.tilat ei paljon golfia kummoisemmat. hieman nihkeä kulkemaan , mutta olikin juuri pakasta vedetty. kävin seuraavana päivänä ajamassa corolla verson dieselinä ja näistä kyllä…\nniin se meluhan johtuu tästä fauveen pumpeduse tsydeemistä, se kun ei käsittääkseni salli näitä commonrailien esi-esi ja esi ja jälkiruikkauksia vaan paineen nousu on äkilllisempi ilmiö silinterissä. ei tuo 2.0 pdi golfissa ja touranissa ainakaan ko…\nTuleeko tämä tuotantoon?\nDie Markteinführung erfolgt gegen Ende des Jahres.


Fifin fiinit fiilikset: Valittaminen kannattaa aina\nMinulla on ollut tällä(kin) viikolla niin kiire ja pitkiä päiviä, että blogi on jäänyt kokonaan heitteille. Facebookissa jo ennätinkin hehkuttaa, mutta vasta nyt ehdin tänne blogin puolelle hyvää uutista kertomaan: en sittenkään joudu maksamaan surullisenkuuluisia 1500 ylimääräistä euroa!\nKuten aiemmin kerroin, viime viikolla siis tapasin laitoksen johtajan, joka ei silloin vaikuttanut ottavan ongelmaani ollenkaan vakavasti. Keskiviikkona näin hänet uudelleen, ja hän huikkasi ohimennen: "Ai niin, itse asiassa te ette joudukaan maksamaan ylimääräisiä maksuja!" Minä hyppäsin riemusta melkein kattoon saakka ja kiittelin tietysti ylenpalttisesti moisesta suopeudesta. Luennon tauolla kipaisin kansliaan hakemaan virallisen, leimatun todistuksen (täällä harvaa paperia otetaan todesta, jos siinä ei ole vähintään yhtä leimaa) siitä, että Monsieur le Professeur-Directeur on tosiaan armahtanut minut maksusta. Joudun siis maksamaan vain kansallisen tutkintomaksun eli suunnilleen 178 euroa. Sihteerikin oli iloinen puolestani ja varasi minulle ilmoittautumisajan maanantai-iltapäiväksi. Nyt vain toivotaan, ettei kansliassa löydetä papereistani mitään muuta epänormaalia...!\nViime postaukseni kommenteissa kyseltiin, miten onnistuin saamaan opintotukea, vaikka en asu Suomessa. Tuen saamiseen ulkomailla suoritettavia opintoja varten riittää, että viiden viime vuoden aikana hakijalla on ollut kotikunta Suomessa vähintään kaksi vuotta. Suoraan sanoen en itsekään tiennyt tätä enkä olisi uskonut saavani mitään tukia. Elokuussa Suomessa käydessäni poikkesin silkasta uteliaisuudesta Kelaan tiedustelemaan, olisiko minun tilanteessani mahdollista saada opintotukea, vaikka käytin kaikki 55 tukikuukauttani jo ensimmäisen tutkintoni aikana. Opintotukikeskuksesta kerrottiin, että tukikuukausien ehdoton maksimi on 70 ja että jo valmistuneelle, opintojaan täydentävälle opiskelijalle voidaan näin ollen myöntää lisätukea tuohon 70 kk:n rajaan saakka. Minun kohdallani tukea on siis jäljellä vielä 15 kk, mikä riittää parhaillaan suorittamaani täydennyskoulutukseen. Tein tuki- ja lainahakemuksen Suomessa, lähetin opintojen alettua Kelaan yliopiston todistuksen opintojen kestosta, kokopäiväisyydestä ja alkamis- ja päättymispäivämääristä ja sain myönteisen tukipäätöksen. Uskalsin hakea lainaakin, koska otan sitä vain 10 kk ja takaisinmaksuaikaa on muistaakseni 15 vuotta.\nYritin liittää tähän Google Street Viewin kuvan opinahjostani, mutta en onnistunut. Rakennuksen pääsee näkemään tästä linkistä: se on oikeanpuoleinen, taustalla näkyvä vaalea kolmekerroksinen rakennus, jonka ikkunoissa on kalterit (varkaiden varalta... tai ehkä sittenkin siksi, etteivät opiskelijat karkaisi ikkunasta pihalle).\nToistaiseksi varsinainen opiskelu on sujunut kohtuullisen hyvin. Tietysti minulla on muihin verrattuna olemattomat pohjatiedot enkä oikein pysty osallistumaan luennoilla "interaktiiviseen osuuteen" eli vastaamaan opettajien kysymyksiin tai kommentoimaan, mutta luentojen sisällön olen tähän saakka ymmärtänyt tyydyttävästi. Erilaista aiempiin opintoihini verrattuna on ylimääräisen työn määrä: lähes jokaisella kurssilla on tehtävä jonkinlainen esitelmä, projekti tai ryhmätyö. Ensi viikolla minulla on esimerkiksi 15 min pituinen maaesittely Puolasta ja sen taloudesta (maat arvottiin, eikä minulle tietenkään osunut Suomi!), sitä seuraavalla viikolla suullinen ja kirjallinen artikkelireferaatti jostain kansainvälisen kaupan ajankohtaisesta asiasta (minä ja kaverini löysimme artikkelin Häagen-Dazsin ja Ben & Jerry'sin kilpailusta pääsyssä jäätelömarkkinoiden ykköseksi) sekä saksaksi lyhyt esitelmä mistä tahansa Saksaan liittyvästä (omana aiheenani tietysti Berliinin kolmanneksi suosituin nähtävyys, KaDeWe-tavaratalo). Loppuvuodeksi on luvassa iso, kolmisin tehtävä projekti, jossa vapaavalintaiselle yritykselle luodaan valvontastrategia (eli kannattaako yrityksen vahtia kilpailijoidensa teknisiä innovaatioita, kasvavaa markkina-asemaa, äkillistä tuotannon kasvua vaiko muita aspekteja), ja ensi vuoden alussa on jokaisen toteutettava yksinään projekti, jossa tutkitaan, miten jonkin täkäläisen viinintuottajan tai -myyjän tuotetta voisi ja kannattaisi alkaa viedä ulkomaille.\nKaikkien näiden lisäksi on tietysti keskiviikosta perjantaihin luentoja klo 9-12 ja 14-17 sekä lauantaiaamupäivisin atk-opetusta, jossa luodaan tietokantoja Access-ohjelmalla. Olen jo oppinut käyttämään sitä lähes itsenäisesti ja onnistuin tänään jopa tekemään lomakkeen, jonka kentät ovat vaaleanpunaiset ja pohjakuvana possu! Siitä on hyvä jatkaa.\nTunnisteet: opintoni Aixissa, Sattuu ja tapahtuu\nlabrus irti glenosta kirjoitti...\nEnsi syksyksi voisit hakeutua teknilliseen lisäkoulutukseen, on sinussa insinööriainestakin, uskoisin. Oppia ikä kaikki, sanoo vanha kansa ja oikeassa ollee.\nHienoa Monsieur le professeurilta muistaa sinun pulmasi ylimalkaan ja olla siitä mieltä ja vielä toimia asianmukaisesti. Voisin pikkuhiljaa alkaa luottaa johonkin ranskalaiseen(tapaan).\nTänään mulla oli hieno päivä: neuleklubissa olgani salli tehdä vähän kässyä ja sain syndelahjaksi komeat sukat Sukalta ja sitten ajettiin Herkkuun ja nyt on hyvyyksiä kaappi täynnä ja sitten vielä sorruin Inglotin meikkeihin, rajauskynänkin ostin, joten huomisesta alkaen taas mustat silmänympärykset. Jee, ja lämmintä on, 20 astetta ja mä alan hermostua, eikö sitä kylmää koskaan tule! Bizzzzzz\n25. syyskuuta 2010 klo 21.19\njaa että viinin vientiä? sinun kannattaisi varmaankin tiedustella osviittaa molempien meidän tuntemalta bloggaajalta!\nhyvä juttu, että levitit laaja-alaisemmin tietoa noista opintotuista, se voi tulla jollekulle tarpeeseen. ja hienoa, että opintojesi rahoitus onnistui noin loistavasti, sen lisäosuuden postuminenkin.\nnyt sitten vaan opintoja paahtamaan. toi on muuten aika uutta, toi ylenpalttinen ryhmätöiden ja esitelmien ja muiden teko. kaikki tuo oli hyvin vähäistä minun opiskeluaikanani.\n25. syyskuuta 2010 klo 23.38\nHieno juttu! Koska olet juuri "säästänyt" 1500 euroa, niin Susulogiikan mukaan sun pitäis varmaan alkaa tuhlaamaan sitä...


Kirkonmäkitapahtuma Mikaelissa 25.9. - Turun ja Kaarinan seurakunnat\nMuutaman kerran vuodessa Mikaelin kirkonmäellä on isompi perhetapahtuma, jossa on satamäärin kävijöitä. Seuraavaksi liikutaan kirkon kupeessa sunnuntaina 25.9. klo 15-17.\nMäeltä ja kirkosta löytyy puuhaa kaiken ikäisille. Kirkon ovet ovat auki tutustumiselle, pihalta ja kirkosta löytyy erilaisia toimintapisteitä koko perheelle. Tämän kerran uutuutena on paperilennokkien liitokilpailu urkuparvelta yli kirkkosalin. Kasvomaalarin vastaanotollakin kannattaa käväistä. Pihalla pääsee ratsastamaan ponilla (2€) ja liikunnallinen rastirata kutsuu sekä lapsia että lapsenmielisiä. Joka kerta on myös tarjoilua, tällä kertaa lettuja.\nKirkonmäkitapahtuman jälkeen on kirkossa klo 17 koko perheelle suunnattu nuorekas Mikaelmessu, jonka musiikista ovat vastuussa Jippu ja Mikaelmessu house band. Pasi Jaakkola jakaa ajatuksia rakkauden kaksoiskäskystä ja Matti Hernesaho juontaa tilaisuuden.\nMikaelmessu on positiivisella tavalla erilainen – se on rakenteeltaan kevyempi, musiikiltaan innostava ja svengaava ja kirkossa saa olla hauskaa. Jokainen messu esimerkiksi alkaa papin vitsillä. Lasten touhut ja äänet mahtuvat kirkkoon ja messussa on lapsille myös leikkihuone ja pyhäkoulu. Kaikille on tarjolla iltapalaa messun jälkeen.\nMikaelinseurakunta 19.9. TH


Timo Vihavainen (toimittanut): O.W. Kuusinen ja Neuvostoliiton ideologinen kriisi vuosina 1957-64 - Tuomioja.org\nEtusivu Kirjavinkit Timo Vihavainen (toimittanut): O.W. Kuusinen ja Neuvostoliiton ideologinen kriisi vuosina 1957-64\nTimo Vihavainen (toimittanut): O.W. Kuusinen ja Neuvostoliiton ideologinen kriisi vuosina 1957-64\nSKS, Historiallinen arkisto 117, 277 s., Helsinki 2003\nOtto Wille Kuusinen liberaalikommunistina?\nKun O.W. Kuusinen syksyllä 1939 sai Stalinilta tehtäväksi koota Terijoen hallituksen nimellä tunnetun demokraattisen Suomen kansanhallituksen, ei tälle Kuusisen johtamalle neuvostoluomukselle löytynyt yhtään sen taakse ilmoittautunutta tukijaa Suomesta. Jos Kuusisella ei sitä ennenkään ollut kovin laajaa ihailijajoukkoa Suomessa niin talvisodan jälkeen Kuusinen oli suomalaisten silmissä paitsi väärän aatteen mies myös maanpetturi. Tosin jatkosodan jälkeen tilanne muuttui sen verran, että Suomessakin kannettiin muutamana vuonna vappukulkueissa Kuusisen kuvia, mutta tätä harrastanut (tupla)vähemmistösuuntaus on sekin kuollut pois.\nNiinpä tämän kirjan toimittamisesta vastaava Timo Vihavainen – jonka huomatuin ansio historiantutkijana on ollut käsitteen ”rähmälläänolo” lanseeraaminen kuvaamaan Kekkosen aikaista Suomen asemaa suhteessa Neuvostoliittoon – on katsonut aiheelliseksi aloittaa kirjan johdantoartikkelin lauseella: ”Tämän kirjan tarkoituksena ei ole puhdistaa Otto Wille Kuusisen mainetta.” Sitä se ei teekään, sillä vaikka kirjassa jonkin verran esitellään ja käsitellään Kuusisen toimintaa mm. kominternissä, niin varsinaisesti siinä keskitytään kuvaamaan Kuusisen elämäntyön Suomessa vähiten tunnettua, mutta merkitykseltään ehkä tärkeintä vaihetta. Se alkoi sen jälkeen kun hänen muodollinen asemansa Suomessa pelkoja ylläpitäneen vuonna 1940 perustetun Karjalais-Suomalaisen neuvostotasavallan johdossa koko neuvostotasavallan lopettamisen myötä v. 1956 lakkasi ja hän seuraavana vuonna nousi Neuvostoliiton hierarkian huipulle sen kommunistisen puolueen politbyroon jäseneksi.\nKuten kirjan artikkelit ja haastattelut osoittavat, Kuusinen ei suinkaan ollut vannoutunut stalinisti vaan Stalinin kuoleman jälkeisen uudistuspolitiikan keskeisiä arkkitehteja, joka olisi ollut halukas viemään uudistuksia paljon pidemmälle kuin hänen tukemansa pääsihteeri Hrustshovikaan oli valmis. Tämä tarkoitti käsitteen ”proletariaatin diktatuuri” hylkäämistä ja vastaavia aiempien pyhien arvojen kyseenalaistamisia. Hänen alaisuudessaan työskennellyt Georgi Arbatov korottaisi hänet suorastaan ”perestroikan” edelläkävijäksi. Varmempi vertailukohde on kuitenkin siinä, että hän tunsi ja pitkälti hyväksyi Unkari Imre Nagyn ja jugoslavialaisten samanaikaisten kommunistisen liikkeen ”edistysmielisten” ajattelun, kuten Jukka Renkama artikkelissaan osoittaa.\nKuusinen oli jo ennen vuotta 1918 sosialidemokraattinakin tunnettu enemmän teoreetikkona kuin käytännän poliitikkona. Vuonna 1918 hänen päätyönsä kansanhallituksen valistusasiainvaltuutettuna oli täysin kirjoituspöytäharjoitukseksi jääneen perustuslain laatiminen punaiselle Suomelle. Kuinka paljon hän kominternissakaan viritti käytännön kumoussuunnitelmia on avoin kysymys, mutta Terijoen hallituksessa hänen ei ainakaan tarvinnut vaivata itseään talous-, sosiaali- tai paljoa muullakaan politiikalla. Ja kuten Arbatov huomauttaa, niin Karjalais-Suomalaisen neuvostotasavallan johdossakin hän pääasiassa majaili Moskovassa, jossa ”kukaan ei yrittänytkään vaivata häntä sellaisilla kysymyksillä kuin miten paljon perunaa tai pellavaa oli kylvettävä ja niin edelleen”. Ei näillä tosin markkinataloudessa vaivata ketään poliittisia johtajia, mutta Neuvostoliitossa ne olivat puoluebyrokraattien arkea.\nKuusinen siis keskittyi ideologisiin kysymyksiin, joissa hänen merkittävimmäksi saavutuksekseen jäi toimiminen Marxismin-leninismin perusteita teoksen pääkirjoittajana. Varmaan nykypäivän näkökulmasta sen ymmärtäminen liberaaliksi tuotteeksi voi olla vaikeaa, mutta sen verran vaaralliseksi se koettiin vanhoillisimmissa piireissä että sen painos rajoitettiin ”vain” 150 000:ksi. DDR:ssäkin siitä sentään otettiin miljoonapainos. Hrutshevin-aikaisen suurtyön, NKP:n vuoden 1961 uuden puolueohjelman laatimisessa hänelle jäi vain kriitikon rooli.\nKuinka Kuusinen sitten ylipäätään nousi politbyrooseen? Se ei tapahtunut ainakaan yksinomaan myöhemmän brezhnevin-aikaisen seniliteettijärjestyksen perusteella vaan mitä ilmeisimmin siksi, että Kuusisella oli hyvin keskeinen rooli siinä keskuskomitean kokouksessa keväällä 1957, jossa politbyroossa jo vähemmistöön jäänyt Hrustshov sai ratkaisevan enemmistön taakseen syrjäyttämään Molotovin ja Kaganovitshin edustaman vanhastalinistisen ”puoluevastaisen” ryhmittymän. Uudessa politbyroossa Kuusinen oli ilmeisestikin porukan uudistusmielisin jäsen, mikä tarkoitti sitä että hän saattoi saada läpi enintään sen , mitä Hrustshov oli valmis hyväksymään.\nKirjan kirjoittajista Tauno Saarela ja Kimmo Rentola ovat jo ansioituneita SKP-tutkijoita ja Aappo Kähönen ja Jukka Renkama nuorempia väitöskirjaansa valmistelevia tutkijoita. Sergei Zhuravljov on Venäjän tiedeakatemian historiantutkija joka on tehnyt myös kirjassa julkaistut aikanaan Kuusisen alaisuudessa työskennelleiden Fjodor Burlatskin ja Georgi Arbatovin haastattelut. Haastattelut ovat poikkeuksellisen antoisia ja toisiaan täydentäviä. Suomalaisille uutta ja vaikeasti nieltävää on sekin, että Arbatov kohottaa Suomessa taistolaisten tukijana näppinsä suurlähettiläänä polttaneen A.S. Beljakovin kuusislaisten uudistajien riveihin.


J. Karjalaisen uusi levy on rohkea veto\nJ. Karjalainen löysi sisältään Lännen-Jukan\ntorstai 26.10.2006 klo 16:03\nKotimaan musasuosikki J. Karjalainen on tehnyt rohkean vedon. Maestro pelkistää uudella Lännen-Jukka-albumillaan soundinsa äärimmilleen.\nJ. Karjalainen uskoo siihen, että nyt julkaistu albumi avaa hänelle muusikkona tien johonkin selvästi uuteen. EERO LIESIMAA\n– Nyt halusin mennä ensi kerran todella siihen perusasiaan. Riisuin pois kaikki muut elementit paitsi Amerikan kansanmusiikin ja suomen kielen, Jii määrittää.\nLännen-Jukka esittelee Karjalaisen myös kokonaan uuden instrumentin taitajana.\n– Aloin opetella banjon soittoa täysin nollasta – en osannut soittaa sillä aluksi edes Kolme Cowboyta -biisiäni. Banjon kautta jouduin tekemään uuden tutkimusmatkan musiikkiin. Haluaisin uskoa, että pääsin tätä kautta eroon vanhoista urautumista.\nLännen-Jukka muuttaa oleellisesti myös Jiin lauluääntä. Mies on löytänyt uumenistaan yllättävän karhean kähisijän.\n– Nyt löytyi tällainen lauluääni, jolla Charlie Patton ja muut blues-ukot laulavat.\nLännen-Jukkaa ei kuitenkaan voi kutsua varsinaiseksi blueslevyksi. Se on uniikki yhdistelmä USA:n etelän vuoriseutujen tanssimusiikkia, Mississipin bluesia sekä vanhojen kotimaisten rekilaulujen sanoitustyyliä.\n– Yhdistelmä lähti syntymään vähän zeniläisittäin: en odottanut mitään, mutta siitä kuitenkin kypsyi ihan mieletön juttu, Karjalainen kehaisee.\nUunituoreen albumin keskeinen biisi on Jiin mukaan avausraita Oksakruunu.\n– Se avasi minulle tämän tyylilajin. Voisi sanoa, että pistän tässä bluesin polvilleen palvelemaan rekilauluja.\nJiin suosikkeihin levyllä lukeutuu myös versio vanhasta tutusta Piupali Paupali -laulusta.\n– Se esitetään tässä römäkällä Amerikan-otteella. Silti fiilis on aika lähellä sitä alkuperäistä laulua, jonka me kaikki muistamme.\nMusakonkari nimeää levynsä kolmanneksi peruspilariksi biisin nimeltä Amerikanlaiva.\n– Tämä on lähtemisen albumi, siirtolaisalbumi, ja sen tunnelman Amerikanlaiva mielestäni kiteyttää. Olen myös aika ylpeä Amerikanlaivan melodiasta.\nJii ei tosin ota itse koko kunniaa levyn melodioista ja teksteistä. Albumiin liittyy oleellisesti tarina Karjalaisen oppi-isästä Lännen-Jukasta, johon muusikko kertoo tutustuneensa vuonna 1973.\n– Kun kerron Lännen-Jukasta jonkin jutun, kerron sen joka kerran erilaisena, mutta se on aina tosi. Jos haluaa lähteä mukaan hyvään seikkailuun, täytyy aina lähteä siitä olettamuksesta, että tarina on totta.\nSaagan mukaan Lännen-Jukka lähti Amerikkaan nuorena poikana vuonna 1920. Hiski Salomaan tavoin hän oli muusikko, joka imi vaikutteita Amerikan äärimmäisen rikkaasta musiikkisekoituksesta.\nPulavuosina Lännen-Jukka palasi Suomeen, ja lopulta pappa päätyi opettamaan nuorempaa muusikkokaimaansa.\n– Tämä on tavallaan ihan mahdollinen juttu. Lännen-Jukan tarina on niin hyvä, että jos se ei olisi totta, se olisi pakko keksiä, Karjalainen muotoilee.\n”Nyt tarina vasta alkaa”\nJii Karjalainen uskoo siihen, että nyt julkaistu albumi avaa hänelle muusikkona tien johonkin selvästi uuteen.\n– Eräs 80-vuotias mies tuli keikkani jälkeen kättelemään ja sanoi, että hänen isoisänsä soitti näitä lauluja. Eiväthän ne olleet aivan näitä samoja lauluja, mutta tuo todisti minulle, että olen oikeilla jäljillä. Sain ikään kuin hyväksynnän sadan vuoden takaa ja kauempaakin. Nyt on sellainen tunne, että tämä tarina vasta alkaa.\nKarjalainen esittää Lännen-Jukan ralleja myös livenä. Keikoilla kuullaan yhtyettä, johon kuuluvat Jiin lisäksi Ninni Poijärvi (viulu) ja Mika Kuokkanen (kitara).\n– Trion soundi on ehkä hieman enemmän folktyyppinen ja helpommin lähestyttävä kuin tämä albumi, Jii summaa.


ADWARE/Adware.qcsj poisto | Malware Center\nPublished on kesäkuu 29, 2019 by Anthony Devis; Review rating: 5/5 ; ADWARE/Adware.qcsj\nTietoturva sovelluksia tunnistaa yhteisiä generic adware infektioita tunnistus nimi ADWARE/Adware.qcsj. Se on eräänlainen uhka, joka on säännöllisesti altistaa mainoksia, jotta se voisi tehdä voittoa. Tämä on yksi enemmän pieniä tulehduksia siellä. Pian tartunnan jälkeen, voit voit ajatella adware kuin enemmän raskauttava kuin vaarallista. Se pommittaa näytön pop-up, pop-under mainoksia, sekä useita muita. Jos ainoa syy, miksi luet tätä, on poistaminen tietoja, siirry viimeinen kohta saada ohjeet miten poistaa ADWARE/Adware.qcsj.\nOhjelma niputtaminen on luultavasti miten adware asennettu, jos olet hämmentynyt siitä.\nMeidän pitäisi myös mainita, että mainoksilla tuettu ohjelmisto ovat joskus naamioitu käytännön sovelluksia, niin saatat on huijattu asentamalla se. Jos uskot, että on, miten adware on asennettu, sinun täytyy tehdä lisää tutkimusta, ennen kuin asennat sovelluksia tulevaisuudessa. Adware voi myös lisätä ilmaisia sovelluksia olet asentanut, joka olisi miksi et ehkä ole muista asentamista. Se on ohjelmisto nimeltään niputtaminen ja käyttäjien nimenomaista suostumusta niiden asennus ei ole tarpeen. Mitään kiinnitetty usein menee huomaamatta käyttäjille, koska ne ovat piilossa aikana freeware asennus. Kohteita on vain näennäinen, jos valitset Lisäasetukset (Custom) – asetuksia, jos se annetaan valinta. Lisäksi näytetään kohteet selvästi, nämä asetukset käyttäjät voivat myös poistaa kaikki kohteet. Vasta sen jälkeen, kun poistat kaikki tarjoukset tulisi jatkaa, jotta asentaa ohjelma.\nMitä voit odottaa ADWARE/Adware.qcsj\nKaspersky, ESET, Avast, Kaspersky, Norton ja Panda sekä muita suosittuja turvallisuus sovelluksia käyttää nimeä ADWARE/Adware.qcsj geneeristen adware uhka tunnistaminen. Koska yleisiä tunnistaminen nimi käyttää haittaohjelmien poisto-apuohjelma, se on vaikea tarkasti määritellä, millainen mainos on. Kuitenkin, lopulta, mainos on aina sama, ja täyttää näytön kanssa mainoksia.\nAdware ei ole erityisen vakava, mutta kun se kevyesti olisi virhe, koska se ei ole vaaratonta joko. Jos painat näitä mainoksia olet laittamalla laite vaarassa kuin voisi kohdata haittaohjelmia ja huijauksia. Jos adware on asennettu järjestelmään, välttää mainoksia. Lisäksi, infektio alkaa tehdä räätälöityjä mainoksia, ja tehdä, että adware koota tietoja sinusta ja teidän etuja.\nTapoja poistaa ADWARE/Adware.qcsj\nSaatat törmätä ongelma, kun käsitellään ADWARE/Adware.qcsj, siinä mielessä, että turvallisuus apuohjelma saattaa olla mahdollista tunnistaa sen, mutta ei pyyhkimällä. Jos turvallisuus sovellus ei pysty päästä eroon infektio, sinun täytyy poistaa ADWARE/Adware.qcsj itse. Alla tämän artikkelin, voit löytää oppaat auttaa sinua manuaalinen poisto. Vaihtoehtoisesti voit myös valita toisen turvallisuuden ohjelma, ADWARE/Adware.qcsj poistaminen. Meidän pitäisi myös huomauttaa, että ADWARE/Adware.qcsj saattaa olla vääriä positiivisia, eli olematon infektio on löytänyt oman haittaohjelmien poistaminen sovellus.\nADWARE/Adware.qcsj poistaa asettaa arvopaperi pehmo.\nADWARE/Adware.qcsj osoittaa kaupalliset ilmoitukset\nIntegroi selaimen kautta ADWARE/Adware.qcsj selainlaajennus\nYhteinen ADWARE/Adware.qcsj käyttäytymistä ja muita tekstin emplaining som info liittyvät käyttäytymistä\nADWARE/Adware.qcsj suorittaa Windows OS-versiolla\nImuroi poistotyökalupoistaa ADWARE/Adware.qcsj\nPoista Windows ADWARE/Adware.qcsj\nPoista ADWARE/Adware.qcsj alkaen Windows XP:\nPoista ADWARE/Adware.qcsj alkaen Windows Vista tai Windows 7:\nPoista ADWARE/Adware.qcsj alkaen Windows 8/8.1/10:\nPoista ADWARE/Adware.qcsj Teidän Selaimet\nPoista ADWARE/Adware.qcsj alkaen Internet Explorer\nPoista ADWARE/Adware.qcsj Mozilla Firefox\nLopettaa ADWARE/Adware.qcsj alkaen Chrome\n« ADWARE/Adware.taqa poisto\nADWARE/Adware.aniz poisto »